Berriak – Page 3 – actae\nZer eskaitzen du\nShanghaiko rankingak munduko 200 unibertsitate onenen artean kokatu du UPV/EHU, #elikagaienzientziateknologia espezialitatean\nBy actae Posted on 10 June, 2021 Posted in Berriak\tNo Comments\nJoan den ekainaren 4an, “Shanghaiko rankingak munduko 200 unibertsitate onenen artean kokatu du UPV/EHU sei espezialitatetan” argitarutu zuen UPV/EHUko CAMPUSA aldizkaria, ELIKAGAIEN ZIENTZIA ETA TEKNOLOGIA barne. Iturria: https://www.ehu.eus/eu/-/shanghaiko-rankingak-munduko-200-unibertsitate-onenen-artean-kokatu-du-upvehu-sei-espezialitatetan\nEEZTEko Alea (2021eko maiatzaren 24a)\nBy actae Posted on 24 May, 2021 Posted in Berriak\tNo Comments\nLaguntzak, bekak, sariak, ikastaroak, jardunaldiak, lan-irteerak, … nekazaritzako elikagaien arlotan. Gizarte sareak erabiltzen badituzu @ACTAE_asoc-en, Asoc.ACTAE-n edo Asociación Actae-n ere agertuko da. Esteka honetan deskarga dezakezu PDF-formatoan – https://1drv.ms/b/s!AvGe0xv0aKOHkWOsUyOYhg1LQNFZ?e=ReV7LB\nEEZTEko Alea (2021eko maiatzaren 03a)\nBy actae Posted on 3 May, 2021 Posted in Berriak\tNo Comments\nLaguntzak, bekak, sariak, ikastaroak, jardunaldiak, lan-irteerak, … nekazaritzako elikagaien arlotan. Gizarte sareak erabiltzen badituzu @ACTAE_asoc-en, Asoc.ACTAE-n edo Asociación Actae-n ere agertuko da. Esteka honetan deskarga dezakezu PDF-formatoan – https://1drv.ms/b/s!AvGe0xv0aKOHkUvgvHhHjBsld-oo?e=Dyz7Qd\nEEZTEko Alea (2021eko apirilaren 16a)\nBy actae Posted on 14 April, 2021 Posted in Berriak\tNo Comments\nLaguntzak, bekak, sariak, ikastaroak, jardunaldiak, lan-irteerak, … nekazaritzako elikagaien arlotan. Gizarte sareak erabiltzen badituzu @ACTAE_asoc-en, Asoc.ACTAE-n edo Asociación Actae-n ere agertuko da. Esteka honetan deskarga dezakezu PDF-formatoan – https://1drv.ms/b/s!AvGe0xv0aKOHkUPDtcioZsNOhRnN?e=gRtVbf\nEEZTEko Alea (2021eko martxoaren 30a)\nBy actae Posted on 30 March, 2021 Posted in Berriak\tNo Comments\nLaguntzak, bekak, sariak, ikastaroak, jardunaldiak, lan-irteerak, … nekazaritzako elikagaien arlotan. Gizarte sareak erabiltzen badituzu @ACTAE_asoc-en, Asoc.ACTAE-n edo Asociación Actae-n ere agertuko da. Esteka honetan deskarga dezakezu PDF-formatoan – https://1drv.ms/b/s!AvGe0xv0aKOHkUJEd5P9IX0wAhnn?e=knUcK0\nEEZTEko Alea (2021eko martxoaren 10a)\nBy actae Posted on 9 March, 2021 Posted in Berriak\tNo Comments\nLaguntzak, bekak, sariak, ikastaroak, jardunaldiak, lan-irteerak, … nekazaritzako elikagaien arlotan. Gizarte sareak erabiltzen badituzu @ACTAE_asoc-en, Asoc.ACTAE-n edo Asociación Actae-n ere agertuko da. Esteka honetan deskarga dezakezu PDF-formatoan – https://1drv.ms/b/s!AvGe0xv0aKOHkTnQtUqx3J7vRI5e?e=1u2tSX\nEEZTEko Alea (2021eko otsailaren 19a)\nBy actae Posted on 17 February, 2021 Posted in Berriak\tNo Comments\nLaguntzak, bekak, sariak, ikastaroak, jardunaldiak, lan-irteerak, … nekazaritzako elikagaien arlotan. Gizarte sareak erabiltzen badituzu @ACTAE_asoc-en, Asoc.ACTAE-n edo Asociación Actae-n ere agertuko da. Esteka honetan deskarga dezakezu PDF-formatoan – https://1drv.ms/b/s!AvGe0xv0aKOHkS8gsC8xcFTlcxIZ?e=b9LVgA\nEEZTEko Alea (2021eko otsailaren 02a)\nBy actae Posted on 1 February, 2021 Posted in Berriak\tNo Comments\nLaguntzak, bekak, sariak, ikastaroak, jardunaldiak, lan-irteerak, … nekazaritzako elikagaien arlotan. Gizarte sareak erabiltzen badituzu @ACTAE_asoc-en, Asoc.ACTAE-n edo Asociación Actae-n ere agertuko da. Esteka honetan deskarga dezakezu PDF-formatoan – https://1drv.ms/b/s!AvGe0xv0aKOHkSUt6Pn2X365CuV5?e=oO3h6k\nEEZTEko Alea (2021eko urtarrilaren 11a)\nBy actae Posted on 8 January, 2021 Posted in Berriak\tNo Comments\nLaguntzak, bekak, sariak, ikastaroak, jardunaldiak, lan-irteerak, … nekazaritzako elikagaien arlotan. Gizarte sareak erabiltzen badituzu @ACTAE_asoc-en, Asoc.ACTAE-n edo Asociación Actae-n ere agertuko da. Esteka honetan deskarga dezakezu PDF-formatoan – https://1drv.ms/b/s!AvGe0xv0aKOHkRJouoKSfi-poG62?e=8WgdjF\nEEZTEko Alea (2020ko abenduaren 22a)\nBy actae Posted on 21 December, 2020 Posted in Berriak\tNo Comments\nLaguntzak, bekak, sariak, ikastaroak, jardunaldiak, lan-irteerak, … nekazaritzako elikagaien arlotan. Gizarte sareak erabiltzen badituzu @ACTAE_asoc-en, Asoc.ACTAE-n edo Asociación Actae-n ere agertuko da. Esteka honetan deskarga dezakezu PDF-formatoan – https://1drv.ms/b/s!AvGe0xv0aKOHkEDaVKJ60Xv937dE?e=ybwksV\nTweets por el @ACTAE_asoc.\n© 2022\tactae\t| Powered by\tResponsive Theme


Itsasoak, zakarrontzi | Revista\nOzeanoen endekapena : Itsasoak, zakarrontzi\nHiri hondakin industrialak, marea beltzak, ongarriak, intsektizidak eta produktu kimikoak dira itsas kutsaduraren arduradunetako batzuk\nMundu osoko populazioaren erdia baino gehiago itsas ertzean edo bertatik gertu bizi da orain. Gizakia itsas baliabideez gupidarik gabe aprobetxatu izan da betidanik: arrainak, gatza, algak, petrolioa, gas naturala, edozer. Hasieran uren endekapena poliki eta isilean garatu zen baina egun hartu duen izaria alarmagarria denez, itsasora era guztietako hondakinak isurtzea auzitan jartzeraino iritsi da. Itsas urek Lurreko azaleraren %75 betetzen dutelarik betitik izan dira -horrelaxe segituko dute datozen urteetan, seguruenik- planetan bizi diren izaki guztien hondakinen jasotzaile naturalak. Nolanahi ere, itsas kutsadurak beste hainbat jatorri ere baditu: hiri hondakin industrialetatik hasita petroliontzien istripuek eraginiko marea beltzetaraino, ongarri, intsektizida, produktu kimiko (milioi erdi bat sustantzia plegu amaitzen dira itsasoan), erradioaktibitate, metal astun eta bestelakoen isurketan barrena. Inguruneaz arduratzen den Worldwatch Institute, erakundeak berriki eginiko “Munduaren egoera 2003 urtean” txostenaren arabera, urtean hamar milioi tonaraino hidrokarburo amaitzen da itsasoan, horren %10 istripua nozituriko petroliontzietatik datozela. Munduan 15 urtetik gorako ontziak 7.000 baino gehiago omen dira, hau da, kroska bakarra daukate munduan erauzten den petrolioaren erdia garraiatzen duten ontziek. Ez da harritzekoa, horrenbestez, petrolioak sortarazitako kutsaduraren herena garraioan bertan gertatzea: bai istripuengatik (10.000 ezbehar, azken 30 urteotan), bai andel edo deposituak itsasoan garbitzearren.\nHondakin-ur eta -metalak\nMetala da gehien kutsatzen eta pozoitzen duen sustantzietako bat.. Horietako batzuk –kobrea, adibidez- itsas biziak nahitaezkoak dituen arren, kopuruak larregi ugaltzen direnean animaliek kontsumitu bai baina eliminatu egiten ez dituztenez, elikagai katean kutsadura-munta eskergak sortarazten dira. Hona jatorri kimikoko beste hondakin bat: beruna. Itsasontzien kroskak beruna daukan tributileztainu izeneko produktuaz pintatzen dira: sustantzia hori txalupa txikietan erabiltzea debekatu egin duten arren, ontzi erraldoietan egunero baliatzen dute.\nHiriguneetatik datozen hondakin-urak dira, seguruenik, itsasoen egoera kaskarraren erantzule nagusiak. Landare batzuek (algek, esaterako) bizitzeko ezinbesteko duten mantenugaiak dauzka hondakin-urak: hori itsasoratzean, algak sekulako abiadan ugaltzen dira, sekulako azalerak azkar asko okupatuz. Algen koloniak hiltzean, berriz, beraien hondakinak apar bihurtzen dira: hondartzak kutsatzen dituen eta larruazalean narritadurak sortarazten dituen tamalezko aparra, hain zuzen.\nPotentzial biologikoaren beherakada\nGizateria elikatzeko arazoaren konponbidea itsasoak eskainiko zigula sinetsi izan dugu aspalditik baina egun, zientifikoek eta ekologistek itsas potentzial biologikoaren pixkanakako beherakada dute kezkabide nagusietako bat, ozeanoen endekapena dela medio. Aberatsa da itsasoa adiera askotan baina, lehorreko elikagaien eskasia orekatzeko itsasoak nahi adina mantenugaiz hornituko gintueneko ipuin hark gaurko errealitate latzarekin egin du topo: itsas toki oparoak egunetik egunera mugatuago, urriago ditugu.\nHorregatik kexatzen dira zientzialariak: geroz eta zailago gertatzen zaie kalitate oneko ura duten areak bilatzea. Eskasia horrek, itsas espezien hazkuntza eragotzi eta murrizteaz gainera, bainulariei osasun arazo bihurtu zaie, mundu zabaleko zeinahi kostaldetan ikus dezakegun bezala. Bestela esateko, urez zein itsas hondartzez baliatzeko aukerak murriztu egin dira.\nKontrol gabeko arrantza masiboa\nItsasoen egoera txarra eragin duena, ordea, ez da produktu kutsatzaileen hondakinen etengabeko isurketa. Ozeanoek gainean duten arrisku larrienetako bat kontrol gabeko arrantza masiboa da. Greenpeace erakundeak arestian eginiko azterketa zientifikoen arabera, munduan ezagutzen diren arrain espezieen %20, gutxienez, desagertzeko zorian daude; bestetik, Europan gehiegizko arrantza argi gorriak pizten hasia da: zenbaitetan %60tako kuotetara iristen da.\nItsas arrainetan 123.000 espezie ezagutzen diren arren, arrantza industriak horietako gutxi-gutxi ditu oinarri edo euskailu bakarra: milaka horietako hamaikak bakarrik osatzen dute guztirako harrapaketen %35. Bakailaoari, legatzari eta beste hainbati konponbidea lehenbailehen eman behar zaielarik, antxoa edota sardinarekin ere beste horrenbeste gertatzen da, urte askotxo eman baitituzte arrisku larrian. Arrantza iraungarria (espezieak suspertzeko etenaldi luzeak egitea barne) eta espezie batzuk harrapatzeko erabateko debekapenak omen dira etorkizunera begirako irtenbide posibleak, arrantza sektoreari eman beharreko euskailu sozial eta ekonomikoarekin batera: ez ahantzi Espainian milioi laurden lanpostu daudela jarduera horri atxikita, zuzen edo zeharka.\nLehorreko ekosistemen eragina\nDena den, arreta politiko eta zientifikoa lehorreko ekosistemetara begira dagoen bitartean, ikerkuntzarik eza, erreferentziadun datu historikoen eskasia eta berebiziko aldagarritasun naturalak itsas ekosistemen aldakuntzak kuantifikatzea (lehorreko ur gezetako sistemetan egin den neurrian, bederen) galarazten dute. Nolanahi ere, zientifiko eta teknologikoen komunitateak geroz eta arreta handiagoa eskaintzen dio itsas inguruneari: asmo horrekin egin zen joandako apirilean Itsas Zientzia eta Teknologiari buruzko Nazioarteko II. Kongresua, Alacanten. Bertan, itsas inguruneko berrehun bat aditu bildu ziren “Ozeanoak III. Milurtean” lelopean, lau sailetan bilduriko gaiak aztertzeko helburuz: ozeanografia eta itsasertzeko ingurugiroa, gizakiaren eragina kostaldean, itsas teknologia eta politika eta itsasertzen osoko gestioa.\nMunduko museorik handiena, urpetan\nMundu zabaleko ozeanoen hondoan gizakiak historian barrena utzi duen guztia ez da hondakin eta kutsadura: planetako museorik handiena urpetan datza. Zifra zehatzik eman ezin daitekeen arren, gizateriaren historia osoan milaka itsasontzik hondora behera egin dute batailen edo ekaitzen ondorioz, itsas sakonetara erromatar anforak, urrezko totxoak, brontzezko kanoiak eta portzelanazko kutxa txinatarrak beraiekin eramanez. XX. mendearen erdialdera arte itsas hondoraino iristea ezinezkoa izaki, hainbat zibilizazioren altxorra gorderik mantendu duten kutxa gotor eskerga izan dira ozeanoak. Itsas trafikoa zer izan den argigarri bihurtzeko esan dezagun Indietako Konpainia Nederlandarreko ontziteriak XVI eta XVII mendeetan 8.000 aldiz egin zuela Txinako joan-etorria. Titanic ontziaren hondakinak aurkitu zituen Robert Ballardek duela 2.700 urteko bi ontzi feniziar kausitu zituen 1999ko ekainean: egundo aurkitutako zaharrenak, hain zuzen. Urpeko erresuman egin diren aurkikuntzen parte handi bat Jacques-Yves Cousteau komandanteari aitortu behar zaio, bera izan baitzen, orain dela 51 urte, urpeko lehen esplorazio-burua: Marseillako kostaldean egin zen urperatze hartan hamaika anfora greziar eta erromatar berreskuratu ziren.


Tolosako Kalderero eguna, inauteri giroa astebete aurreratzen duen eguna | Tolosa Turismoa\nOtsailaren 15ean Kaldereroen etorrerak iragarriko ditu Tolosako Iñauteriak. Askoren egutegietan ondo markatutako eguna da: jendetza, giro paregabea eta festarako gosea uztartzen ditu.\nTolosako Iñauteriak, modu ofizialean, Ostegun Gizeneko txupinazoak hasten baditu ere, egun batzuk lehenago hasten da jai giroa. Beste herri batzuetan ez bezala, Tolosan inauterien aurreko larunbatean ospatu ohi da Kalderero Eguna. Xarma ugari du bertakoentzat nahiz bisitarientzat:\nFesta giroa, goizetik\nLarunbata izanik, Tolosan goizean goizetik nabari da jai-egun handienen usaina. Baina ez da ohiko azoka egun bat. Aiz-Orratz elkarteak antolatuta, haur-jaialdia izaten da, eguerdian, Leidor Aretoan. Aurretik, ordea, elkarteko txaranga eta Erraldoi eta Buruhandien konpartsa kalez kale ibiltzen dira, pailazoek lagunduta, etxeko txikienen gozamenerako.\nKaldereroen konpartsa, festa herrikoia\nTolosako Kaldereroak arratsaldean irteten dira kalera. Bandak lagundutako konpartsa handi batek herriko kaleak zeharkatzen ditu ordubetez, eta zartaginak mailuekin kolpatuz.\nFesta barrutik ere bizi daiteke, edonork parte har baitezake konpartsan. Ez da askorik behar horretarako: arropa zaharrak eta urre koloreko koilareak jantzi, kapela edo zapi batekin burua estali, eta astindu zartagina! Eta kantak ez badituzu ezagutzen, ez larritu, alboko kalderero kuadrillari begiratuz segituan ikasiko dituzu! Letra ere badute batzuk:\nherri jator tolosarra\nHungariako kaldereroak gara\nlaister Momok aginduko digu\nnahiz eguna nahiz eta gaua\nInauteri alaiaren iragarle gu gara\nAi atsegina eta algara\nAizan, jozan, jozan.\nekin bai lanari\nKriseilu, lapiko, pertzak\nburruntzali eta eltzeak\naise konpontzen gu gara\nmerke eta trebeak.\nEta lana musu truke\npozik egingo genuke\nhor beheko neska polittek\nTolosar neska ponpoxak\nez al dugu beste lanik?\naurtengoz badugu aski\neta goazen aurrera.\nIkustekoa eta dastatzekoa ere bai\nBarrutik ez ezik, kanpotik ere ikusgarria da Tolosako kaldereroen festa. Dantzariak, biolin-joleak eta akordeoi-joleak izaten dira kalejiran, doinu eta dantza alaiak interpretatuz. Hori bai, kale izkinen batean bazaude, azti! Hartza bat joaten da desfilearen hasieran, eta sokaz lotuta badoa ere, sustotxoren bat sartzen du tarteka.\nZorte apur batekin, ezusteko hori arintzeko txistorra pintxo bat dastzeko aukera izan dezakezu, konpartsarekin batera doan karrozara gerturatuta.\nLehen inauteri doinuak\nIluntze eta gauean ere ez da girorik falta. Jendeak kalderero jantziak oraindik soinean dituela, Incansables Txarangak kaleak dantzan eta saltoka jartzen ditu lehen inauteri doinuekin, goizaldera arte.\nHurrengo eguneko ajea gozoagoa izatearen errua, berriz, Tolosako Musika Bandarena izaten da. Tolosako Inauterien errepertorio ofiziala jotzen du goitik behera, beteta izaten den Berdura Plazan:\n5- Peio ziri ziri\n10- Baratzeko pikuak\n12- Farol dantza\n18- Pakita la Vergaresa\nKantatu ere egiten dute, beraz, letrak ikasita joan!\nOstegun Gizen edo Sasikoipatsu kanta izaten da kontzertuko azkena, egun gutxiren buruan Tolosako kaleetan ikusi ahal izango dena aurreratuz. Orduan bai esan daitekeela, Iñauteriak gertu direla!\nTolosako Iñauteriak 2020, egitaraua\nTolosara nola iritsi edo Tolosan non aparkatu jakiteko, irakurri blogeko artikulu hau.\nTolosa, iñauteriak, Tolosako iñauteriak 2020, Kalderero Eguna, Kaldereroak


Probak eta Iritziak | la-manette.com\nProbak eta berrikuspenak\nUrtarrila 10 2022 par JEAN-MICHEL CAPPIN\nAbentura duen joko bat deskribatzetik urrun (joko asko barne hartuko lituzke!), abentura-generoa modu baxuan definitzen da istorioak eta esplorazioa ekintza baino gehiago, eta puzzle-mekanismo arinetan ere oinarritu daitekeen joko gisa. Beste era batera esanda, barne hartzen ez duen joko bat ... Gehiago irakurri\nUrtarrila 10 2022 par Mathilde Grimard\nBazen garai bat bideo-jokoak funtsean linealak zirenean. Gora eta behera edo ezkerretik eskuinera mugitzen ginen espazio itxietan. Teknologiak eboluzionatu egin du, mundu digitalen hedadurak bezalaxe. Gaur egun, jokalariek ohiko sarbidea dute ingurune zabaletara, bilaketaz, pertsonaia interesgarriz eta jatorriz betetakoa... Gehiago irakurri\nUrtarrila 8 2022 par JEAN-MICHEL CAPPIN\nSistema: Switch Argitalpen-data: 7eko abenduaren 2021a Garatzailea: Deck Nine Argitaletxea: Square Enix Aukeratu beharreko abentura-jokoen generoa denboran zehar eboluzionatu eta garatzen joan den arren, urteen poderioz geroz eta ospe handiagoa izan da. lekua batzuk kontatzeko... Gehiago irakurri\nUrtarrila 5 2022 par JEAN-MICHEL CAPPIN\nFinal Fantasy 7-tik Siphon Filter-era, jatorrizko PlayStation-a jokoen aro bat birdefinitu zuen software urre meategi bat izan zen. Inork ezin zezakeen aurreikusi PlayStation-a hurrengo hamarkadetan ezagun bihurtuko zenik. 1994an kontsola kaleratu zenean, puntako teknologia zen CD-ROMak erabiltzen zituena, ... Gehiago irakurri\nLineaz kanpo jolasteko Android eta iPhone joko onenak\nUrtarrila 3 2022 par JEAN-MICHEL CAPPIN\nTren (edo autobus, edo hegazkin) bidaia aspergarri batean al zaude eta dagoeneko zortzigarren aldiz arakatu duzu hegaldi barruko aldizkaria? Orduan irtenbide bat dugu zuretzat! Gure zerrendan 2022rako doako eta ordaindutako lineaz kanpoko joko onenak aurkituko dituzu. Hona hemen zerrenda bat... Gehiago irakurri\nHaririk gabeko 3 ordenagailu-monitore onenak\nUrtarrila 2 2022 par JEAN-MICHEL CAPPIN\nInori ez zaizkio hariak gustatzen. Teknologia modernoaren beharrezko zatiak badira ere, nahasmena sortzen dute, askotan nahasten dira eta ez dira erakargarriak. Mahaigaineko ordenagailu erabiltzaile gehienek hariekin aurre egin behar diete monitoreak erabiltzean, haririk gabeko aukera batzuk daude merkatuan ... Gehiago irakurri\nFallout New Vegas-eko eraikuntza onenak [Top 10]\n30 décembre 2021 par JEAN-MICHEL CAPPIN\nFallout New Vegas ikaragarria da arrazoi askorengatik. Mendekuak elikatu eta barregarriz betetako istorio zoro bat du. Jolasak era guztietako bilaketak eskaintzen ditu orduz entretenituta egoteko eta, horretaz gain, bere errepikakortasuna mundu honetatik kanpokoa da. New Vegas-en jolastu dezakezu hainbeste... Gehiago irakurri\nSkyrim beautify: Skyrim pertsonaien aurrezarpen ederrenak\n29 décembre 2021 par JEAN-MICHEL CAPPIN\nGaur, aurki ditzakezun Skyrim pertsonaien aurrezarpen onenak eta politenak ekartzen dizkizugu. Zergatik borrokatu Skyrim pertsonaia eder bat egiten saiatzeko, dagoeneko zuretzako egin duten talentu handiko modder asko daudenean? Skyrim-en pertsonaia ikaragarri bat sortzea... Gehiago irakurri\nNola Ikusi The Matrix Filmak Ordenan\n23 décembre 2021 par JEAN-MICHEL CAPPIN\nJakin beharrekoak Matrix filmak ordena kronologikoan ikusteko, ikusi The Matrix, The Matrix Reloaded, eta gero The Matrix Revolutions. Film hauek ere ordena horretan estreinatu ziren. Matrix filmak benetako ordena kronologikoan ikusteko, animatrix animaziozko bederatzi filmen testuinguruan ikusi beharko dituzu, hau ere... Gehiago irakurri\nNola Ikusi Twilight Filmak Ordenan\n23 décembre 2021 23 décembre 2021 par Anais Fontaine\nJacob taldea ala Edward taldea? Edozelan ere, ikusi bost filmak egokitzen zaizun ordenan. Zer jakin beharko zenuke Banpiro eta gizakien arteko maitasun istorioa 2005 eta 2008 artean argitaratutako lau liburutan oinarritzen da: Twilight, Temptation, Hesitation eta Revelation. Ordenan ikusteko: Twilight (2008), The Saga... Gehiago irakurri\npage1 page2 ... page17 → hurrengo\nHurrengo orrialdea "


Transat Artemis 08 - bizkaie.biz\nTransat Artemis 08\nLoick Peyronek irabazi dau Artemisa\nBizkaie! 2008-05-26 17:54 Euskaldunak munduan\nUnai Basurko etxera bidean dator eta ezuztekorik ezean, astegoienean edo helduko da Getxora. Portugaletearrak Artemisa bertan behera itxi eban bidearen erdia eginda eukala, eguraldiaren prebisino txarrak ikusita, alperreko arriskurik ez hartzeko eta aurtengo erronka nagusiari, Vende Globe estropadeari behar dan moduan erantzun ahal izateko.\nVendee Globe estropadea buruan, Pakea Bizkaiak bertan behera itxi dau Transat Artemis\nBizkaie! 2008-05-19 15:38 Euskaldunak munduan\nApur bat triste, baina erabagi zuzena hartu dabela pentsaurik, Unai Basurkok (Pakea Bizkaia), lurreko taldeagaz kontsultau ondoren, atzo azken orduan Bilborantz abiatu zan.\nDesjoyeaux Artemis-etik erretirau da\nBizkaie! 2008-05-16 15:12 Euskaldunak munduan\nAtzo arratsaldeko 14.45etan (GMT, Michel Desjoyeauxek (Foncia), Artemis Transat 2004ko irabazleak, antolakuntzeagaz jarri zan hartu-emonetan bere belaontziak balea bategaz talka egin ebala jakinarazoteko.\nPakea Bizkaiak spinnakerra apurtu dau\nBizkaie! 2008-05-14 11:40 Euskaldunak munduan\nPlymouth eta Boston arteko Transat Artemis estropadan, maiatzaren 11n abiatu eta Unai Basurko gure ordezkariak hamabigarren postuari eusten deutso baina momentu gogorrak bizi izan ditu honezkero. Haize bolada indartsuen ondorioz, spinnaker bela apurtu dau.\nDomekan, maiatzak 11, ekingo deutso Basurkok Artemis Transat estropadeari\nBizkaie! 2008-05-09 16:27 Euskaldunak munduan\nAurtengo Artemis Transat estropadan 24 belaontzik parte hartuko dabe eta horreetatik 13 Open 60 modalidadekoak dira, tartean 3 skipper ingelesak dira, 9 frantses eta Unai Basurko euskal ordezkaria.\nPakea Bizkaia Plymouth-en dago\nBizkaie! 2008-05-05 15:55 Euskaldunak munduan\nMaiatzaren 1ean Getxoko Kirol Portutik abiatu eta zapatuko, maiatzak 3, arratsaldeko 16:38an Pakea Bizkaia Sutton Harbouren, Plymouth, amarrau eban Unai Basurkok Bizkaiko Golkoa 51 ordu eta 23 minututan gurutzatu ondoren.\nPakea Bizkaia barria prest honezkero\nBizkaie! 2008-04-18 12:51 Euskaldunak munduan\nAurtengo erronka garrantzitsuei aurre egin aurretik, Unai Basurkoren lantaldeak Pakea Bizkaia belaontzia goitik behera desarmau edo desmuntau ostean, gaur, apirilak 18, Bizkaia Pakea barria aurkeztuko dabe Getxon Jose Luis Bilbao Bizkaiko Diputadu Nagusia eta bestelako agintari eta kultura arloko ordezkariak bertan dirala.\nUnai Basurko hamargarren munduko Imoca sailkapenean\nBizkaie! 2008-03-27 14:19 Euskaldunak munduan\nPortugaleteko itsasgizona aurtengo Imoca egutegian sartuta dago buru-belarri, maiatzean egingo dauen Transat Artemis estropadea preparetan. Estropadea Ingalaterrako hegoaldean, Plymouthen hasi eta Bostonen (AEB) amaituko da. Ia 3.000 milia egingo ditu bakarrik Ipar Atlantikoan zehar.\nUnai Basurko eta Pakea Bizkaia Transat Artemis estropadan


ELGAren langabezia-tasa egonkor mantendu da: %8,5. | Consumer\nELGAren langabezia-tasa egonkor mantendu da: %8,5.\nEspainia langabeziaren buruan dago erakundeko herrialdeen artean, irailean %20,8ko tasarekin\nEkonomia Lankidetza eta Garapenerako Antolakundearen (ELGA) langabezia-tasa %8,5ean mantendu zen irailean, ekainetik aurrera jasotzen den datu bera. Erakundeak nabarmendu zuenez, urrian Estatu Batuetan (%9,6 egonkorra) eta Kanadan (%7,9, %0,01 jaitsi ondoren) erregistratutako langabezia-tasa berriek “guztizko egonkortasuna berresten dute” ELGEn.\nEspainiari dagokionez, erakundeko herrialdeen artean langabeziaren buruan jarraitzen du: irailean %20,8ko tasa du, abuztuan baino hiru hamarren gehiago (%20,5). Beste muturrean Alemania dago, haren langabezia-tasa %6,7ra jaitsi baitzen, eta beheranzko joerari eutsi dio, 2007an %8,4 baitzen.\nLangabezia ere jaitsi egin zen Korean (%3,7ko tasa izan zuen irailean), ondoren Herbehereak (%4,4) eta Austria (%4,5). Espainiaren atzetik, langabezia-tasa handienak eta hazten ari direnak Eslovakia (%14,7) eta Irlanda (%14.1) dira.\nELGEk adierazi zuen ELGEko langabezia-mailak gerraostean ezarritako maximoetatik hurbil daudela; izan ere, irailean 45,5 milioi langabe zeuden, 2009ko hilabete berean baino 0,6 milioi gutxiago, baina 15,4 milioi gehiago, 2007ko datuekin alderatuz gero, krisi ekonomikoa hasi aurretik.\nkrisi ekonomiko langabezia paro-eu


Eusko Jaurlaritzarekin bilduko da Udala, ke isurketen inguruan neurriak hartzeko | El Diario Vasco\nCosta UrolaEusko Jaurlaritzarekin bilduko da Udala, ke isurketen inguruan neurriak hartzeko\nEusko Jaurlaritzarekin bilduko da Udala, ke isurketen inguruan neurriak hartzeko\nJOSU ARANBERRI USURBIL. Jueves, 12 octubre 2017, 11:18\nUrriaren 16ean, datorren astelehenean, Udalak bilera izango du Eusko Jaurlaritzako Ingurumen saileko arduradunekin, herrian dauden ke-isurketen inguruan hitz egiteko. Bileran, herritarren eta Udalaren eskaerak helaraziko dizkiote Eusko Jaurlaritzari, herrian dauden ke-isurketen aurkako neurriak hartu ditzan.\n«Gure eskuetan genuen guztia egin dugu Usurbilen ke-isurketak kontrolatzeko, baina Udalak eskumen oso mugatua du gai honetan. Hori dela eta, arazoa bideratzeko eskumena daukan erakundera jo dugu askotan, arazoari irtenbide bat eman nahian. Oraingoan bilera bat izango dugu Gasteizen, eta bertan Udalak zein herritarrek dituzten kezkak mahaigaineratuko ditugu. Arazo honek Eusko Jaurlaritzaren interbentzio zuzena eskatzen du, eta hain justu hori nabarmenduko diegu», adierazi du Xabier Arregi alkateak.\nKe-isurketen arira, Osinaga industrialdean, N-634 errepidearen bestaldera dagoen herriko Ucin enpresari hirigintza arloko zigor-espedientea irekitzea erabaki zuen udalak ekainean. Lantegi honek isurtzen duen kearen inguruko auzia ez da gaurkoa. Azken urteetan ugariak izan dira lantegi honek isurtzen dituen ke eta usainen inguruko kexak eta tamalez ohikoak jarraitu dute izaten orduz geroztik.\nXabier Arregi alkatearen esanetan jakitun dira enpresa honen ke isurketek herrian sortzen duten kezkaz, eta legealdi honetan ere beraiekin harremanetan izan dira problematika horri irtenbidea bilatu nahian.\nBere esanetan duela bi urte labe berria jarri behar izan zuten Udalaren eskaera jarraituen ostean, «eta tarte honetan gure asmoa izan da labe zaharra behin betiko ixtea eta ke-erauzgailu berria jartzea. Negoziaketa luzeak izan ditugu beraiekin, bolada batean hitz onak ere bai, baina aurrerapausurik ez dagoela ikusita, elkarrizketak eten egin dira. Behin eta berriz ari gara egoeraren larritasunaz ohartarazten Eusko Jaurlaritza, beren interbentzioa eskatzen eta gure inplikazioa eta laguntza eskaintzen. Bien bitartean hirigintza arloko zigor-espedientea irekitzea erabaki dugu», azaldu zuen.\nEnrike Abril txapelketa\nZubietak 54. Enrike Abril txapelketako finalerdia jokatuko du gaur goizeko 10:30ean hasita Zubietako plazan Villabonako Behar Zana taldearen aurka.\nAurtengoan inoiz baino talde gutxiago izan dira lehian, lau hain zuzen ere: Zubieta, Luzean, Behar Zana eta Txost.\nHiru upeltegiren ateak zabalik Kosta Gastronomika jardunaldien baitan 'Merkaurola' ikerketaren kontsumo ohituren emaitzen aurkezpena


Hizlaria: Gabilondo Ángel\nGiza garapenaren giltzarri da hezkuntza; zibilizatze prozesuari berari dagokio; erabakiorra da giza banakoarentzat eta giza komunitatearentzat baldintza onenak sortzeko orduan; eta, orobat, gizartearen beraren eraldatzaileetako bat da.\nBidebatez, bazterketaren aurka borroka egiteko orduan ez ezerk ez inork egin du eta egin dezake hezkuntzak baino gehiago. Ezagutza, zientzia, ikerketa, berrikuntza, garapena, guzti horiek munduko pobreziaren eta miseriaren aurka borrokatzen eta lanbide-gaitasuna eta ongizatea sortzen duten kulturaren eta hezkuntzaren adierazpide dira. Norbanakoari errespeturik handiena gorde behar bazaio ere, ez da indibidualismo berekoi hutsarekin parekatu behar. Dimentsio soziala du, beraz, eta ondasun publiko bat da, izan. Horregatik, ekitateak aukera berdinak izatea esan nahi du, baina baita, orobat, eskubide berberen aitorpena denei egitea, esparru singular eta desberdin baten barruan gauzatuko badira ere. Guzti honegatik, hezkuntzak kulturen artekoa izan behar du, inklusiboa eta herritar ororengana, gizon nahiz emakume, iristen dena. Horrela bakarrik iritsiko da, ekitatean eta aniztasunean oinarriturik, eta ez “emaitzismo” huts batean, kalitatezko izatera. Bizi dugun mundu konplexu eta zail honetan, krisiari aurre egiteko bidea hori da: aberasgarri eta aukera emaile izatera aniztasunez irekitzen den ekitatea duen kalitatezko hezkuntza. Ez da ez politika sozial, ez politika ekonomiko hoberik.


Michele Angiolillo - Wikipedia, entziklopedia askea.\nFoggia, 1871ko ekainaren 5a\nBergara, 1897ko abuztuaren 19a (26 urte)\nMichele Angiolillo Lombardi (Foggia (Italia), 1871ko ekainaren 5a - Bergara (Gipuzkoa), 1897ko abuztuaren 20a) anarkista izan zen eta Canovas del Castillo Espainiako Lehen Ministroa Arrasateko Santa Ageda bainuetxean hil zuelako da ezaguna.\n2 Canvis Nous kaleko bonba\n3 Cánovas del Castilloren erailketa\nMichele Angiolillo Lombardi Foggian jaio zen, Italian, 1871ko ekainaren 5ean.\nInstitutu Teknikoan ikasten ari zen bitartean, erradikalismo errepublikarrerantz mugitzen joan zen, monarkiaren aurkakotasun garbia baitzuen. Anarkista sutsu bihurtu zen eta Espainian egiten ziren torturek hunkituta, hasieran erregina eta haren semea helburu bazituen ere, Canovas hautatu zuen errudun nagusi eta hura hiltzeko erabakia hartu zuen. Mendekua nahi zuen italiarrak eta Kubako independentziazaleen laguntzarekin egin zuen erasoa. Izan ere, Canovasek aginduta, 400 anarkista, sozialista eta errepublikazale atxilotu zituzten 1896an Bartzelonan, bonba batek Corpusaren segidaren aurka eztanda egin eta 12 pertsona hil ondoren. Atxilotuetako asko torturatu egin zituzten, bost exekutatu eta beste asko erbesteratu.\nCanvis Nous kaleko bonba[aldatu | aldatu iturburu kodea]\n1896ko ekainaren 7an, ekintza terrorista izan zen Corpus Christiko prozesioa Bartzelonako Canvis Nous kalean zehar pasatzen ari zenean. Hamabi hildako eta dozenaka zauritu eragin zituen bonbak eta ondorengo egunetan ere han zauritutako zenbait lagun hilt ziren.\nHorren aurrekariak izan ziren Paulino Pallàs anarkistak Martínez-Campos Kataluniako kapitain jeneral zenari jaurtikitako bonba (Jaime Tous guardia zibila hil zen hartan) eta El Liceuko bonba (hor, 22 hildako eta 35 bat zauritu izan ziren). Eraso terrorista haiek haserrea piztu zuten gizartean eta anarkista, sozialista eta iraultzaileen aurkako errepresioa eskatu zen. 400 bat pertsona atxilotu zituzten Montjuïceko gazteluan eta haietako 87 epaitu zituzten, hainbat hilketa leporatuta. Fiskalak 28 heriotza-zigor eskatu zituen eta 59 bizi osoko kartzela zigor. Azkenean, 5 exekuzio izan ziren eta 9 eta 20 arteko hil arteko kondena. Epaimahaiak hainbat akusatu aske utzi bazituen ere, Canovasek Rio de Orora deportatzeko agindua eman zuen. Epaiketa militarra izan zen eta irregulartasun larriak izan ziren baina presoek eta familiek salatu arren, gobernuak ez zuen tortura salaketarik onartu.\nCánovas del Castilloren erailketa[aldatu | aldatu iturburu kodea]\nHainbat historialariren esanetan, salatutako tortura haiek Angiolillo Canovas hiltzera eraman zuten. Hasiera batean, errege familia bazuen helburu, Ramón Emeterio Betances Puerto Ricoko iraultzaileak Espainiako gobernuburua hiltzeko aholkatu zion eta bada harako bidaia hark finantzatu ziola esaten duena ere.\nHala ere, Angiolillok bazuen Londresera erbesteratutako kubatar independentista batzuekin lotura zuen eta litekeena da haiengandik ere laguntza ekonomikoa jaso izana.\nDena dela, Angiolillo Espainiara iritsi eta Canovas Arrasateko bainuetxean oporretan zegoela jakin zuen: Madrildik Zumarragaraino trenez joan zen eta zalgurdiz Santa Agedaraino, Il Popolo egunkariarentzat lan egiten zuen Emilio Rinaldi kazetaria zela esanez.\n1897ko abuztuaren 8an hiru tiro egin zizkion Canovasi, Arrasateko Santa Ageda bainutegian atseden hartzen ari zela.\nAngiolilloren exekuzio eguna\nAngiolillo berehala atxilotu eta abuztuaren 20an, epaitu eta garrotez exekutatu zuten. Gregorio Mayoral Sendino izan zen Bergarako kartzelan —gaur gaztetxea dagoen tokia— hil zuen borreroa. Espetxez espetxe ibili ohi zen kondenatuak hiltzen eta naturaltasun osoz mintzatzen zen heriotzari buruz. Josu Arteagak, bere Ogibidea film laburrean, modu dramatiko eta trebean irudikatzen ditu Canovas del Castillo hil aurretik, Angiolillok emandako pausuak. Hemen borreroaren hitzak:\n« Nire ogibidea tristia zen arren, ondo betetzen nuen.\nHementxe dugu The New York Times egunkariak eginiko kronika:\n« LONDRES, Abu. 21. Espainiako Gobernuak debekatu egin du Espainian argitaratzea edo atzerrira telegrafiatzea atzo Bergaran exekutatu zuten Michele Angiolillori buruzko xehetasunak. Anarkista espainiarrak (sic) Canovas del Castillo señor-a, Espainiako aitzinekoa, tirokatu eta hil zuen abuztuaren 8an, igandea. Gutunak iritsi dira alabaina, exekuzioaren xehetasunekin. Idazleek diote anarkistak gutxi lo egin zuela ostegun gauean, arratsaldean hartu zuelako esna mantendu zuen kafea. Baina pultsu lasaia eta betiberdina zeukan. Presoak kafe kikara bat hartu zuen ostiral goizeko 8etan eta salda edan zuen 10etan.\nGoizeko 10:53an Angiolillok irmotasunez igo zituen urkabeko eskailerak eta jantzi beltza eta kapa jarri zituen, azken horren gurutzea bere buruaren atzean jarriz. Lasai begiratu zien ikusleei, hitz egiteko baimena eskatu zuen, eta argi eta garbi ahoskatu zuen “Germinal” hitza (Germinal zen Frantziako egutegi errepublikarrean zazpigarren hilabeteari emandako izena, 1792tik 1806ra, martxoaren 21ean hasten zen eta apirilaren 29an amaitu). Hiltzailea garroteko aulkian eseri zen, bitartean borreroak burdinazko lepokoa estutu zion lepo inguruan. Borreroa Angiolillo presoaren aurpegia estaltzen hasi zenean, Angiolillok eskatu zuen estali gabe uzteko. Garrotearen torlojuak buelta eman zuen, lepokoa estutu, eta Angiolillo hil zen. Bere gorpua erakutsi zuten arratsaldeko 6ak arte noiz eta lurperatu baitzuten. Ikusle guztiak asko harritu ziren anarkistaren jarrerarekin. \nAngiolilloren historia eleberri bihurtu zuen Koldo Izagirre idazleak, Nik ere Germinal! egin gura nuen aldarri (Susa, 1998) lanean.\nJosu Arteagaren Ogibidea film laburra Youtuben\nWikimedia Commonsen badira fitxategi gehiago, gai hau dutenak: Michele Angiolillo\nOrriaren azken aldaketa: 25 martxoa 2021, 14:46.


Aseguru modalitate gehiago\nNegozio-hobi berriak bilatzeko asmoz, aseguru-etxeek orain arte ezezagunak ziren aseguru-motak lantzen eta asmatzen dituzte, bidaiaren arrazoiaren araberako estaldura berariazkoekin. Ikasketa-bidaietarako poliza berriak daude, eskola-materiala, liburuak eta ikaslearen etxebizitzako giltzak galtzea estaltzen dutenak, edo negozio-bidaietarako aseguruak, barne-hegaldiak eta hoteletan gerta daitezkeen ezustekoak estaltzen dituztenak. Bakarrik bidaiatzen duten nerabeentzako laguntza-aseguruak ere gero eta interesgarriagoak dira.\nKasu gehienetan, bidaia-aseguruak oporretako paketea ixten denean kontratatzen dira. Hala ere, espiritu berritzaile eta abangoardistarekin, aseguru-etxe batzuk salmenta-kanal berriak sustatzen hasi dira, aireportuetan autozerbitzu-makinak jarrita. Mapfrek, Caja Madridekin lankidetzan, ekimen aitzindari bat jarri du abian: Madril-Barajasko aireportuko T4ko autozerbitzu-kiosko espezializatuetan bidaia-aseguruak denbora errealean saltzen hastea. Makina hauen bidez, bidaiariek erraz eta azkar, hegazkinera igo aurretik, 1,90 eurotik gorako bidaia asegurua kontrata dezakete. Entitateak eskaintzen dituen aseguruetan sartzen dira, besteak beste, ekipajea galtzea, laguntza medikoa eta aireko konexioak galtzeagatiko kalte-ordaina. Estaldura-mugak zabaltzeko eta beste berme batzuk kontratatzeko aukera ere badago.\nAstebeteko egonaldia, 600 eurotan baloratua, 15 euro inguru aseguratu daiteke, batez beste.\nAsegurua kontratatzea erraza da. Nahikoa da pantailan helmugako herrialdea, bidaiaren datak hautatzea, eta kioskoan dagoen eskaner baten bidez bidaiarien IFZ edo pasaportea sartzea. Poliza denbora errealean ematen da, eta bezeroak bi minutuan dokumentu bat jasotzen du kontratatutako estaldura nagusiekin eta bidaian gorabeheraren bat izanez gero laguntza eskatzeko behar den informazioarekin. Erabiltzaileak poliza osoa jasoko du bere posta elektronikoko helbidean.\nZenbat balio dute aseguruek?\nEuropako Aseguruek kalkulatzen dute, batez beste, bidaiaren zenbatekoaren %2 eta %3 artean kostatzen direla aseguruak. Hau da, astebeteko egonaldia, 600 eurotan baloratua, batez beste 15 euro ordaindu ahal izango da. Nolanahi ere, prezioa aldatu egiten da aukeratutako destinoaren eta bidaiaren iraupenaren arabera. Adibidez, Mapfre Asistentziaren kalkuluen arabera, Espainian astebeteko bidaia bat 10,50 euro inguru ordainduko da pertsonako. Helmuga Europa edo Mediterraneoko itsasertzeko herrialde bat bada, poliza 21,78 eurokoa izango litzateke. Munduko beste edozein herrialdetan, produktuaren zenbatekoa 43,31 eurora igoko litzateke pertsonako (betiere astebeteko egonaldietarako).\nJoan aurreko orrira: « Eguraldi txarra


kritiken hemeroteka » Poesia hermetikoa\n« Zaldi beltzak zeruan | Azkar eta ilun »\nKeinu konplizeak / Karlos Cid Abasolo / Susa, 2018\nPoesia hermetikoa Javier Rojo / El Diario Vasco, 2018-06-02\nOker ez banago “Keinu konplizeak” izenburuko poema liburu hau da Karlos Cid Abasolok argitara eman duen lehenengo literatur lana. Orain arte, batez ere itzultzaile moduan ezaguna izan da, eta alor honetan lana bikain burutu duenez, jakin-min berezia pizten du poesian zer egiteko gai den ikusteak. Poesia liburu honetan agertzen diren testuetan surrealismoaren presentzia nabarmentzen da lehenengo momentutik. Izan ere, poemetako elementuen artean eraikitzen diren erlazioek ohiko logika gainditzen dute, irakurlearentzat haien artean dauden harremanak misteriotsuak izango balira bezala. Osagai horiek lotzen dituzten hariak irakurlearen ikuspuntutik begiratuta ikusezinak dirudite, eta zenbait momentutan, pilaketa kaotiko baten aurrean dagoela pentsa lezake. Edonola ere, zerbaitek ordenatzen du itxurazko kaos hori. Esan nahi dut poemak ez direla pilaketa automatiko baten ondorioak, baizik eta oso pentsatuta daudela. Surrealismoa hemen ez da irrazionalismoaren sinonimoa, osagaiak lotzen dituzten hari horiek oso pertsonalak badira ere.\nBestalde, aipagarria da idazleak hizkuntza bere esperimentazio leku moduan erabiltzen duela, askotan hitzak eta asmatzen dituelarik. Irudien eta hitzen bidez mugaraino eramaten da irakurlea, eta muga hori gainditzerakoan beste errealitate batekin egingo du topo. Eta ohiko errealitatearen gainetik (surrealista, alegia) jartzen delarik, gauzek beste itxura bat hartzen dute. Irakurleak puntu horretarako egiteko ahaleginak egingo ditu, bainu jakin behar du ahalegin horiek ez dutela emaitza beterik izango, beti geratuko baitzaio antzemanezina den zerbait. Ez dugu ahaztu behar neurri handi batean liburu hermetiko baten aurrean gaudela.\nSurrealismoaren ondoan mundu xixtrina erakusten diguten poemak ere agertzen dira, kontrapuntua bezala, non subjektu poetikoari galtzailearen papera tokatu zaion. Eta ez da ahaztu behar poemetan askotan nabaritzen den ikuspuntu ironikoa: izan ere zer garen pentsatzen jartzen garenean gizaki moduan ez dugu gauza handirik harrotzeko.


2019ko azaroaren 18a, astelehena | Ordua Euskal Herrian 02:34:50\nGure morala, justizia eta abar, aukeramenean oinarritzen dira. Gizakia libre da ongia edo gaizkia aukeratzeko; beraz, gaizkia egiten duenari zigorra. Ez da normala?\n“Nahi duguna aukeratzeko erabateko askatasuna dugula: ideia hori ez da zuzena eta sufrimendu handia eragin du. (…) Gure sexu-orientazioa ez da aukeratzen, baizik eta programatuta dago umetokitik. (…) Pederastia ere garunaren garatze-fase goiztiar batean programatzen da” (480. or.).\nGizakion jokabidean faktore biologikoek, genetikoek, neurologikoek, haurtzaroko heziketak eta esperientziek, ingurune sozio-ekonomikoak... eragiten dutela jakinda, kondena sutsuak baino askoz gehiago interesatzen zait zergatikoak “ulertzea”, adibidez: zergatik sentitzen dute gizon batzuek haurrenganako sexu-erakarpena, eta zergatik kontrolatzen dute batzuek errazago eta beste batzuek nekezago joera hori? Zergatik gara gizonok emakumeak baino bortitzagoak, batzuk beren seme-alabak hiltzeraino hauen amarenganako gorrotoz? Eta abar. Galdera horiei “oso gaizto eta maltzurrak direlako” erantzuteak gutxi asetzen nau ni, “gaizto eta maltzurrak” zergatik garen jakin nahi dut. Baina geure emozio, interes edo aurreiritziak jokoan daudenean, ez da onartzen galdezka hastea: delitua edo krimena zuritzea omen da hori, ahulezia eta konplizitatea, biktimentzat iraingarria.\nOraintsu arte askorik ez dugu jakin geure burmuin edo garunaren funtzionamenduaz. Orain neurozientziak egundoko aurkikuntzak egiten ari dira gizakion jokabideaz\n“Gaixotasun psikiatrikoak edo neurologikoak dituzten pertsonez beteak daude espetxeak” (228. or.). “Gure herentzia genetikoak neurri handian baldintza dezake gure jokaera erasokor eta kriminala”; eta nerabeei buruz ari delarik, neurologoak dio: “Gaizkile hauei maiztasun harrigarriz detektatu zaizkie arazo psikiatrikoak; espetxean dauden mutilen kasuan proportzioa %90eraino ere iristen da” (224. or.).\nOraintsu arte askorik ez dugu jakin geure burmuin edo garunaren funtzionamenduaz. Orain neurozientziak egundoko aurkikuntzak egiten ari dira gizakion jokabideaz; eta aurkikuntza horiek erronka izugarrien aurrean jartzen dituzte gure irakaskuntza-sistema, morala, sistema juridiko eta penala.\nBiziki gomendatzen dizuet Dick Swaab holandar neurologoaren liburua irakurtzea: Somos nuestro cerebro (Nous sommes notre cerveau). Eztabaida handiak eragin ditu, baina ados ez dagoenak ez lioke, nire ustez, erlijio, moral, filosofia edo ideologiatik erantzun beharko, baizik eta beraren ikerketa-eremutik. Eta ikusirik geroz eta zientzialari gehiago dabiltzala ildo beretik –gure artean interesgarria Gurutz Linazasoro–, ez genuke aurkikuntza horien aurka borroka antzurik hasi behar, historian hainbestetan bezala. Buru osasuntsuagoak eta jendarte sanoagoa eraikitzeko giltzarri garrantzitsuak eman diezazkigukete!\nKanal hauetan artxibatua: Iritzia | Neurozientziak


Aizu! AEKren aldizkaria - Koloretako mundu berria eraiki kirolaren eskutik\nIragan udan, Unión Tutera kirol talde herrikoia sortu zen Erriberan. Kirola oinarri hartuta, euskararen normalizazioa bultzatu nahi dute Ebro ibaiaren lurretan, baita genero berdintasuna, sexu aniztasuna, memoria historikoa eta kultur inklusioa ere. Mutilen futbol talde eta nesken areto futbol talde banarekin egin dute salto zelaira. Arkaitz Almortza Muro.\nPartida ez da makala izango. Aurkariak, tamalez, oso indartsuak dira, eta azkenaldian are indartsuagoak bilakatu dira. Unión Tuterako neska-mutilak, baina, gogotsu daude haiei kirolaren bitartez aurre egiteko. Euskararen kontrako mamuak, matxismoa, LGTBfobia, arrazakeria edota xenofobia dituzte lehiakide. Norgehiagoka hasia da Nafarroako Erriberan.\nKirolaren bitartez, euskararen normalizazioa bultzatu nahi dute Euskararen Legeak bidegabeki zokoratutako eremuan. Beñat Jusue (Tutera, 1998) proiektuaren sustatzaileetako bat da: “Gaur egun, hesi bat dago, ikusezina, eta jendea ez da gerturatzen euskararekin zerikusia duten gauza askotara. Horrexegatik behar genuen honelako proiektu bat, erdal munduan sartuko dena... euskarari fobiarik ez diotenen artean, behintzat. Futbolak egundoko aukerak ematen ditu. Gure ustez, euskarari laguntzeko, ez dakitenenganako zubiak eraikitzeko moduak bilatu behar ditugu” iritzi dio.\nEuskararen egoera ez da batere samurra Tuteran. Eremua “ez euskalduntzat” jo zuen 1986ko Euskararen Legeak, eta, harrezkero Nafarroa osoan normalizazioaren aldeko hamaika oihu eta aldarrikapen egin diren arren, Gobernuak entzungor egiten jarraitzen du. Halere, zailtasunak zailtasun, lur idorretan hainbat lore jaio dira 80ko hamarralditik hona: Argia ikastolan, haurrek euskaraz ikas dezakete; AEK-k euskara eskolak ematen ditu Erriberan, edo Hizkuntza Eskolan ere ikas daiteke; gizarte mailan, euskal komunitate aktiboa bizi da hiriburuan... Unión Tutera beste landare bat izango da: “Argi dugu futbol talde batekin ez dugula Erribera euskaldunduko, baina bai euskararen ezagutza bultzatzeko aurrerapauso batzuk egitea lortuko” azpimarratu du. AEK-rekin hitzarmena sinatu dute, jokalariek euskara eskolak jaso ditzaten.\nEuskararen normalizazioa dute bihotzean, eta herri izaera zainetan. Kirolaren bitartez gizarte anitzagoa eraikitzea dute amets. Juan Zardoya (Tutera, 1992) gazteak azaldu digunez, futbol herrikoiak nortasun menderakaitza du, eta inguruko bidegabekeriei aurre egiten die. Hala, beren proiektuarekin hirian dauden aldarrikapenen eta borroka sozialen bozgorailua izan nahi dute. Neskek lehenengo partida jokatu zutenean, esaterako, Larragako taldearen aurka egin zuten, eta Maravillas Lambertoren aldeko pankarta atera zuten, memoria historikoaren aldeko borrokari keinu eginda. “Taldea sortu genuenean, kode etiko bat idatzi genuen euskararen alde, arrazakeriaren edota homofobiaren kontra, eta jokalariek, gure taldean jokatu nahi badute, onartu egin behar dute” nabarmendu du. “Halaber, harmailetan ez dugu inolako jarrera diskriminatzailerik onartzen” erantsi du.\nHerri izaera taldearen balioez harago doa. Jusueren eta Zardoyaren esanetan, egungo futbol eredutik aldendu nahi dute, izaera sozial eta parte-hartzaileko taldea eraikitzeko. Horrenbestez, bazkideek (90 inguru dagoeneko) kuota ordaindu eta diru ekarpen horrekin ateratzen dute taldea aurrera. Lan egiteko modua batzarren bidezkoa da.\nDuela bi urte landatu zuten lehen hazia, pandemia tarteko. “Taberna giroan sortu zen proiektua, lagunen arteko elkarrizketa batean, alegia; gerora, jendea erakartzen hasi ginen, ilusio handiz” dio irribarretsu Zardoyak. “Tuteran futbolarekiko zaletasun handia dago, eta hirian bizi dugun testuinguru soziopolitikoa kontuan hartuta, aukera polita iruditu zitzaigun gizartea eraldatzen hasteko”. Geroago, Agerraldiak 3.000 euroko diru ekarpena egin zuen, eta udaran 5.000 euro inguru lortu zituzten Itsulapikoa.eus atarian, crowdfunding bidez.\nLandarea poliki-poliki hazten ari da. Hastapenetan, mutilen futbol taldea osatu zuten; gerora, 5-6 neska hurbildu, eta areto futbol taldea osatzea lortu zuten. Hala, Unión Tuterak bi talderekin egin du salto lehen aldiz kirol profesionalaren zelaira. “Oso pozik gaude. Asko lehen aldiz jokatzen ari dira talde batean, eta jokalarien arteko giroa aparta da. Guretzat hori da garrantzitsuena, emaitzez harago” dio Zardoyak.\nTaldea aurkeztu zutenetik hainbat hilabete igarota, Unión Tuteraren izena ahoz aho dabil jada Ebro ibaiko lurraldeen hiriburuan. “Gero eta jende gehiagok egiten du bat gure proiektuarekin; pertsona horietako asko, gainera, euskararen aldeko aldarrikapenetatik urrun bizi ziren, eta hori oso pozgarria da” dio Zardoyak.\nKOLOREAK horia eta berdea dira: batetik, Bardea irudikatu nahi izan dute; bestetik, Erriberako baratzeak eta euskara.\nTaldearen ezkutuak hirian zegoen iturri bat irudikatzen du. Bere garaian, ikurra izan zen, baina duela urte batzuk lapurtu egin zuten. Ekimeneko kideek historia aldarrikatu nahi dute.\nTaldearen izenean bi hizkuntzak bildu nahi zituzten: Unión, batasuna, zentzu guztietan batu direlako, eta Tutera hiriaren izendapen euskalduna sozializatzeko.


Presidenteak Mariupol hiria bisitatu du, frontean, su-etena eman eta hiru egunera. EBk Errusiari ezarritako zigorrak gogortzea erabaki du.\nUkrainako soldaduak, joan den astean, Kramatorsk inguruan. / ROMAN PILIPEY/EFE\nUkrainako armadako ordezkari batek azaldu duenez, gutxienez bost eraso egin dituzte miliziano errusiazaleek, su-etena indarrean sartu zenetik. Arseni Jatseniuk lehen ministroak ohartarazi du aurreko beste hainbat alditan bezala menia bertan behera geratzen bada "gerra legea" ezartzea besterik ez dutela izango. Asteburuan ere bi aldeek erasoak egin izana leporatu diote elkarri.\nEuropako Segurtasun Lankidetzako Antolakundearen arabera, ordea, su-etena betetzen ari da, "oro har", baina oraindik "balantzaka" dabil. "Hurrengo egunak erabakigarriak izango dira", esan du Thomas Greminger Suitzako ordezkariak.\nUkrainak eta matxinoek hitzartutako su-etenak gatibu hartuta dituztenak trukatzea biltzen zuen, besteak beste. Donetskeko Herri Errepublikako agintariek zabaldu dutenez, trukatze hori asteazkenean hel daiteke. Petro Poroxenko Ukrainako presidenteak larunbatean egingo zutela aurreratu zuen, baina ez zen hala izan.\nNBEk emandako datuen arabera, 2.729 lagun hil dira Ukrainako gatazkan.


Flandriara goaz abuztuan! — dantzan.eus\nHemen zaude: Hasiera › Komunitatea › Kezka dantza taldea › Flandriara goaz abuztuan!\nFlandriara goaz abuztuan!\nKezka Dantza Taldeak Beljikan, Sint-Niklaas hirian ospatuko den Volkskundstweek 2006 Nazioarteko Folklore Jaialdian parte hartuko du aurtengo udan. 2006ko abuztuaren 13tik 18ra ospatuko da jaialdia.\nVolkskunstweek 1976. urtean antolatu zen lehen aldiz, eta bi urtetik behin antolatzen da harrezkero. Hona jaialdian parte hartuko duten taldeen zerrenda:\nKulturno-Umetnicko Drustvo "Zlatibor" - Serbia\nDziga - Letonia\nHawick - Eskozia\nSpeelschaar Ossaart - Sint-Niklaas\nKezka Dantza Taldea - Euskal Herria\nBeljikako iparraldean, Flandriako bihotzean dagoen hiri bat da Sint-Niklaas. 70.000 biztanle ditu, eta Beljikako hiri handienetakoa da Brussela, Antwerpen eta Gante ondoren. Waas eskualdeko hiriburua da Sint-Niklaas, eta merkatal eta kultur gune garrantzitsua du.\nWaas eskualdean dantzan\nEgoitza nagusia Sint-Niklaas-en du jaialdiak, baina inguruko hainbat herritan eskainiko dira emanaldiak: Kruikebe, Sinaai, De Panne, Niewkerken,…\nKezkakoekin batera ohikoak ditugun errefuertzoak, alegia Elgoibarko Haritz-eko lau lagun etorriko dira Flandriara. Abuztuaren 11an abiatuko da 35 dantzarik eta musikarik osatutako espedizioa.\nSint-Niklaas map - Tagzania


Maskaraden inguruko galderak Zuberoako Mihia Pitz telebistako lehiaketa berrian — dantzan.eus\nHemen zaude: Hasiera › Albisteak › Maskaraden inguruko galderak Zuberoako Mihia Pitz telebistako lehiaketa berrian\nMaskaraden inguruko galderak Zuberoako Mihia Pitz telebistako lehiaketa berrian\nZein herritako maskaradetan parte hartu zuten lehen aldiz emakumeek? Nongo gazteek eman dute nahaspuila antzerkia? Horrelako galderak egin dituzte Mihia Pitz telebista jokoaren lehen saioan. Xiberoko Azia elkarteak abiatu du joko hau, Zuberoako gazteen artean euskararen erabilera bultzatzeko asmoz. Lehen saioan maskaradek parte handia izan dute, eta hain zuzen ere, maskaradei buruzko erreportaje zabala eskaini dute.\nEuskara eta kultura ardatz izan du lehen saioak, eta maskaraden inguruko erreportajea eskaini dute, hain zuzen ere euskarari buruz maskaradarien gogoetak, kezkak eta iritziak jasoz. Hauxe da erreportajea:\nUrdiñarbe, Barkoxe, Gamere-Zihiga eta Hokiko jaietako batzordeek parte hartu dute Mihia Pitz jokoaren lehen saioan. Xiberoko Azia elkartearekin batera Kanaldudek parte hartu du telebista programaren errealizazioan. Hemen saio osoa:\nZuberoako maskaradetan, emakumeek lehen aldiz zein herretan parte hartu zuten galdetu dute aurkezleek. Parte hartzaileetako batek Eskiula erantzun dute, 1990ean eskiulatarrek erabat emakumez osatutako maskaradak plazaratu baitzituzten. Ez da erantzun zuzena izan ordea, maskaradak osorik emakumez osatuta aurkeztu aurretik, zenbait pertsonaia, anderea, laborarisa eta kantiniersa adibidez, emakumeek jokatzen hasia baitziren. Erantzun zuzena Barkoxe zen, 1946an parte hartu baitzuten Barkoxeko maskaradetan lehen aldiz emakumeek.\nInformazioa: Mihia Pitz jokoaren lehen partea (Kanaldude)


Onofre Goiurikoa - Wikipedia, entziklopedia askea.\nOnofre Goiurikoa (italieraz: Umfredo d'Altavilla, frantsesez: Onfroi de Hauteville; 1010 inguru - 1057ko abuztua), Abagelardo ezizenez ezaguna, Apulia eta Calabriako kondea izan zen 1051etik heriotzera arte.\nZiurenik Tankredo Goiurikoaren semerik txikiena izan zen bere lehen emazte Murielekin. Iturri batzuek Godofredo eta Serlo gazteago zirela diote. Bere anaiak, Gilen Burdinezko Beso eta Drogo Goiurikoa, lagundu zituen Mezzogiornora 1035a inguru, Goffredo Malaterraren arabera: hala ere, baliteke beranduago iritsi izana, 1044an, bere anaia zaharrena zen Gilenen erregealdian. Lavellon egon zen lehen urteetan Rikardo Drengoti lana eman zion, beranduago aita santuaen aurka lagunduko ziona. 1053an Onofrek bere hiru anaiak jaso zituen, Godofredo eta bere anai-orde ziren Mauger eta Gilen gaztea, Italiara iritsi zirenean. Mauger Goiurikoari Capitanata eman zion eta Gileni Printzipatoa.\nOrriaren azken aldaketa: 3 martxoa 2019, 22:39.


Irekia Eusko Jaurlaritza - Gobierno Vasco :: Euskotrenek Donostian abenduaren 24an eta Eibarren abenduaren 24an, 25ean eta 31n eta urtarrilaren 1ean autobus zerbitzuen ibilbidea aldatuko du\nEuskotrenek Donostian abenduaren 24an eta…\nEusko Jaurlaritzako Ingurumen eta Lurralde Politika Sailaren esku dagoen Euskotren Sozietate Publikoak, Donostian bihar asteazken arratsaldean abenduaren 24an eta Eibarren abenduaren 24an, 25ean eta 31n eta urtarrilaren 1ean autobus zerbitzuen ibilbidea aldatuko du.\nDonostian, “Olentzeroren” etorrera dela eta, autobusen ibilbidea aldatuko da, hori dela eta, Askatasun Etorbideko geralekua Zubieta kalera eramango da Donostiatik Zumaiara irtengo diren zerbitzuetan arratsaldeko 17:30ak eta 19:00ak bitartean.\nBeste alde batetik, eguberrietako jaiak direla eta, abenduaren 24an, 25ean eta 31n eta urtarrilaren 1ean Eibarko erdigunea oinezkoentzako jarriko da. Gabon gaueko eta Natibitateko jairako, oinezkoentzako bihurtuko da abenduaren 24ko 15:00etan, abenduaren 25eko 22:30ak arte. Gabon zahar eta Urte berri egunean, abenduaren 31n 15:00etan hasiko da eta urtarrilaren 1ean 22:30ean bukatuko da.\nHori dela eta, Euskotrenek ondorengo aldaketak sartuko ditu aipatutako egun eta orduetan:\n• Mallabia – Ondarroa eta Ermua – Azpeitia autobusak: behin Untzagako geralekua burututa, taxien geralekuaren aurrean, autobusak Bilborantz joango dira saihesbidera Ermuko sarreran kokatuta dagoen biribilgunetik sartzeko. Hortik, Azitaineraino joango dira, Estazio kaletik sartu gabe, geldialdia Iparragirreko errepide berriaren ondoan burutzeko. Hortik Ondarrorantz edo Azpeitirantz jarraituko dute, biribilgunean bertan biratuz. Horregatik, Bidebarrietako geralekua kendu egingo da eta kokapen berria Azitaineko geralekura eramango da.\n• Herri barruko UDALBUS zerbitzua: 17:30ean eta 18:30ean Azitainetik Amañara irtengo diren zerbitzuak kendu egingo dira. Kontrako noranzkoan, 16:55ean, 17:55ean eta 18:55ean Amañatik Azitainera irtengo diren zerbitzuak kendu egingo dira.\nEuskotrenek gaueko autobus zerbitzu berezia eskainiko du Orioko San Nikolas jaiak direla eta\nEuskotrenek asteburu honetan Donostian autobusen zerbitzua aldatuko du


Mugikorrerako aplikazioak egiteko doako ikastaroa, Azkue Fundazioaren eskutik - Txorierri - 2018-04-20 - Aikor.eus\nMugikorrerako aplikazioak egiteko doako ikastaroa, Azkue Fundazioaren eskutik\nAikor aldizkaria 2018-04-17 11:01\nIkastaroa Talaios Kooperatibarekin elkarlanean eskainiko dute, Bilboko Euskararen Etxean. App Inventor erabiliko da eta, ikastaroan parte hartzeko, ez da beharrezkoa programazio ezagutza handirik edukitzea.\nIkastaroa apirilaren 20an eta 21ean izango da, 12 ordu iraungo du, eta oinarrizko kontzeptuak landuko dira modu teoriko-praktikoan. Ikastaroak izen hau du: Appinventorrekin lanean: sakelako app sinpleak egiten ikasi, programazioa jakin gabe.\nTalaios Kooperatibako kideek emango dute APP Inventor ikastaroa, eta programa instalatzen eta konfiguratzen irakatsiko dute era praktiko batean. Ikasleek zailtasun maila ezberdineko hiru aplikazio mota izango dute aukeran, eta horietako bat edo bi garatuko dituzte euren erritmoaren arabera.\nIkastaroan edonork har dezake parte, eta ez da beharrezkoa bestelako jakintzarik izan behar. Doako ikastaroa da eta izena ematea aldez aurretik egin behar da. Gehienez 12 lagunentzako tokia dago. Apirilaren 20an, barikuan, egun osoko ikastaroa izango da, 10:00etatik 14:00etara eta 15:30etik 19:30era; eta apirilaren 21ean, zapatuan, bakarrik goizez emango da.\n“Sartu gurekin teknologiaren ur handitan” proiektuari esker, Azkue Fundazioak kontzeptu teknologikoei buruzko jakintza euskaraz barneratzeko aukera eskaintzen du 2018an. Ikastaroak Talaios Kooperatibarekin egindako akordioaren emaitza dira.


EAJri egin dio sorpassoa Unidos Podemosek | Enbata\nAccueil / Articles / Opinion / Tribunes Libres / EAJri egin dio sorpassoa Unidos Podemosek\n« Nous ne pourrons t’oublier\nL’Europe des Etats c’est l’Europe en mauvais état »\nPar Tribune Libre | Publié : 27/06/2016\nHainbat aditu emaitzei buruz (www.berria.eus/paperekoa/1946/004/001/2016-06-26/udazkena_ate_joka.htm) +\nGorka Bereziartua Mitxelena (Argia)\nAzken hauteskunde kanpaina hitz batek markatu du: “sorpasso”. Inkestek esaten zuten Unidos Podemos gai izango zela PSOEren aurretik geratzeko eta behin Espainiako ezkerreko alderdi nagusi bihurturik, zerbait diferentea egiten hasteko. Ba oraingoz ez da izango: alderdi morea eta IU elkartu dituen koalizioak aurreko hauteskundeetako ordezkari kopurua errepikatu du, sortutako itxaropenetik urrun geratzen den emaitza.\nBipartidismoa ahula zen lekuetan da posible aldaketa\nDiferentzia Euskal Autonomia Erkidegoak eta Kataluniak markatu dute, bi leku horietan bai lortu baitu koalizio berriak gailentzea. Badirudi lehenagotik Espainiako bipartidismoak indar gutxien zeukan lekuetan sustraitu dela hoberen indar politiko berriaren mezua. Kataluniarrek eta euskal herritarrek, espainiar gisa bozkatzen dutenean ere, desberdin bozkatzen dute.\nEspainiako erregimena indartuta\nGainontzean, PPk Espainiako Estatuan izan duen gorakada da hauteskundeetako datu nabarmenena. Ciudadanosen galeraren kontura gizendu da Rajoyren alderdia eta emaitza honek are zailagoa egiten du jarduneko presidenteak Moncloan alternatibarik edukitzea. PSOEk ia garaipena bezala hartu du aurreko bozetan baino bost diputatu gutxiago lortu izana, historiako emaitza kaskarrena izan arren, Unidos Podemosen aurretik geratu delako.\nBosgarren espazioa indartsu Hego Euskal Herrian\nHego Euskal Herriko botoen banaketari erreparatuta, agerian geratzen da “bosgarren espazio” deitu izan zaion horrek hartu duen indarra. Abertzale eta espainolisten arteko talkak baldintzatutako euskal politikaren garaiak ez dira pasa beharbada, baina 428.000 boto emaile baino gehiago lortu ditu Espainiako Estatua barrutik erreforma daitekeela dioen aukera batek.\nEAEko hauteskundeetarako baliagarri?\nEkainaren 26ko emaitzak Eusko Legebiltzarrerako hauteskundeetara eramanez gero, inoiz ezagutu ez duen moduko egoera litzateke EAEko parlamentuan. Baina Asier Etxenikek Berrian idatzi duen moduan, herritarrek ondo desberdintzen dituzte erabaki eremuak eta boto erabilgarriak aurten izango ditugun beste hauteskundeetan ere izango du eraginik. Kontuz beraz oraingo zenbakiak etorkizunean proiektatzearekin.\nBa al dago independentismorako aukerarik?\nEkainaren 26ko gauean #EHxit traola erabiltzen hasi ziren zenbait pertsona Twitterren. Unidos Podemos babestuz Espainia aldatzeko aukeretan sinetsi zuten pertsona askorentzat, PPren urdinez zikindutako emaitzen mapa errealitate gordinaren kontra jotzea izan da. Ba al dago modurik aldaketaren aldeko boto hori independentista bihurtzeko? Erantzuna, segur aski, independentismoak gauzak egiteko duen moduaren araberakoa izango da.


Bezeroa: Hizkuntza Politikarako Sailburuordetza\nTeknologia: Debian, Gcc, Shell, CygWin, Awk, Gettext, Lokalize, scriptak, e.a.\nHelburua: OpenOffice.org bulegotikako suitea euskaratzea.\nSist.Eragileak: GNU/Linux, Windows eta MacOSX.\nEgoera: amaituta eta Euskadi.net webgunean eskuragarri.\nEusko Jaurlaritzaren Hizkuntza Politikarako Sailburuordetzak bulegotika libre ospetsuenaren euskaraketa sustatu du: OpenOffice.org. Proiektu hau bitan zati daiteke: alde batetik, lokalizazioa onartzeko iturburuaren moldaketak; bestetik itzulpengintza.\nNahiz eta OpenOffice.org (OOo)aplikazioaren 1.0.0 bertsioaren kodea hizkuntza desberdin batzuetan erabiltzeko aukera eskaini, ez zegoen Euskara eta beste hizkuntza gehiago haien osotasunean onartzeko prestatuta. Zundan-ek iturburua ikertu eta moldaketak egin ondoren, bai Euskara bai beste hizkuntza batzuk onartzeko kodean egin beharreko aldaketei buruzko txostena kaleratu zuen.\nGainera, iturburu barrutik interfazeko mezuak kanporatu, sailkatu eta bildu zituen itzultzaileei bidaltzeko. Aipatu bezala, proiektua paraleloki landu zen. Itzultzaileek interfazeko eta laguntzako mezuak euskaratzen zituten bitartean, Zundan iturburuko moldaketekin eta konpilazio korapilotsuak ekoizten zituen.\nItzulitako mezuak jaso bezain laster sartu ziren iturburuko kodean, euskarazko konpilazioak burutu eta emaitzak probatu ziren itzulpenak doitzen laguntzeko.\nProiektuaren dinamika honetan HPSek izaera aktiboa eduki zuen, euskaratutako mezuak gainbegiratu eta zuzenketa edo eta egokitzaketen gomendioak jakinaraziz.\nOOo-ren lokalizazioan batiz bat bi fitxategi-formatu erabili ziren: GSI eta XML. Bi formatuotan testu arruntaz gain, eta beste gauza batzuen artean, etiketa markatzaile eta aldagaiak daude. Zundan-en ardura formatuko zehaztapenak mantentzen direla ziurtatzea eta dagokion lekuan konponketak egitea izan da.\nUrteen poderioz, proiektuaren bertsio hauek sustatu ditu HPSek:\nOOo-ren euskarazko 1.x bertsioak GNU/Linux eta Windows sistementzako konpilatu ziren. 2.2.1 bertsiotik aurrera MacOS X sistema eragilearentzako konpilazioak ere ekoiztu ziren.\nEuskarazko OpenOffice.org 3.3.0 bertsioari Xuxen zuzentzaile ortografikoaren funtzionaltasuna gehitu zaionez, erabiltzaileek ez daukate hedapen hau deskargatu eta\tinstalatu beharrik.\nZundanek 2 modutan hartu du parte OpenOffice.org proiektuan: batetik, Eusko Jaurlaritzako Hizkuntza Politikarako Sailburuordetzak sustatutako euskaraketa proiektuetan lan teknikoa landu du, itzulpengintza Elhuyar eta UZEIren ardura pean egon den bitartean; bestetik, bertsioen artean sortzen diren interfazeko mezu berriak musutruk euskratzen joan da. Azken alor honi buruzko informazio gehiago jakiteko, ikus Lokalizazioak -> OpenOffice.org atala.\nAlemaniako StarDivision enpresak garatu zuen StarOffice. 1999ko abuztuan Sun Microsystemek StarDivision erosi eta 2000. urtean StarOffice-tik eratorritako OpenOffice.org proiektu irekia aurkeztu zuen paraleloki StarOffice suitearen garapen itxiarekin jarraitu zuen bitartean. Sun Microsystemen sustapenarekin eta soft libreko komunitatearen laguntzarekin OOo hobetzen eta funtzionaltasun berriak gehitzen joan zitzazion. 2010. urtean Oracle-k Sun Microsystem erosi zuen, eta OOo-ren kodea itxia izatera bidaratuko ote zuen buruzko kezka zabaldu zenez, OOo-ren oinarritik LibreOffice proiektua sardetu zen. LibreOffice proiektua denbora laburrean indartzen joan zen heinean, OOo-ren eragina itzaltzen joan zen. Oracle-k OOo oparitu zion Apache fundazioari.\nEgungo egoera: komunitateak bi proiektu ditu: LibreOffice eta OpenOffice. LibreOffice-ek soft libreko komunitatearen laguntza gehiago eta azkarragoa jasotzen ari da, eta badirudi bien artean gehien eta azkarren zabaltzen ari dela.


Ikasleekin batu dira Bermeoko agintariak - Deia\nIkasleekin batu dira Bermeoko agintariak\nUdalerriko parkeak eta gune berdeak "garbi mantentzeko" konpromisoa hartu dute ikastetxeetako gaztetxoek\ni. f. / bermeo 22.11.2021 | 00:18\nParkeak eta gune berdeak "garbi mantentzeko" konpromisoa hartu dute gazteek. Bermeoko Udala\nParkeak eta gune berdeak "garbi mantentzeko" konpromisoa hartu dute gazteek.\nUdal foro berezia izan dute aste honetan Bermeoko Udaleko ordezkariek. Izan ere, herriko ikastetxeetako (San Frantzisko Herri Ikastetxea, Ignacio Arozena-Benito Barrueta B.H.I., Sagrado Corazón Ikastetxea eta Eleizalde Ikastola) zenbait ikaslerekin elkartu dira hainbat gaiez hitz egiteko. Ekintza hau Eskola Agenda 2030 proiektuaren barruan garatu dela jakinarazi dute.\nIkasleek Eskola Agenda 2030 proiektuaren barruan hainbat ekimen burutzen dituzte urtean zehar. Horietako bat da, besteak beste, Garapen Jasangarrirako 2030 Agendaren barruan dauden helburuak lantzea. "Lanketa horren barruan, ekintza interesgarri bat egin dute: gazteek normalean erabiltzen dituzten Bermeoko hainbat guneren diagnostikoa burutu eta, egoera ikusitakoan, euren eskubide eta betebeharrak zeintzuk diren definitu", adierazi dute Bermeoko Udaletik.\nLanketa horren emaitza bideo baten bidez aurkeztu diete Udal ordezkari eta teknikariei. Eta bideoan hainbat parke eta gune agertzen dira eta egungo egoera zein den aztertu dute. Ikasleek "gune hauek behar bezala eta garbi egotea" konpromisoa hartu dute.


Inicio » Albisteak\nEGA 2018ko 1. deialdirako matrikula epea zabalik.\nEpea: urtarrilaren 8tik 22ra (12:00ak arte).\nNola: internet bidez, honako webgunean: www.hezkuntza.ejgv.euskadi.eus/euskara\nOrri horretan izango dituzu matrikulazio inprimakiaz gain, azterketari buruzko argibide guztiak, egutegia eta baita prestatzeko material osagarria ere. Matrikula betetzean arazorik izanez gero, euskara-irakasleari galdetu edo ZUZENEAN zerbitzura dei dezakezu (012).\nBeraz, badakizu: azterketa egitekotan bazara, matrikulatu lehenbailehen eta ekin lanari!!!\nLeer más sobre EGA 2018ko 1. deialdirako matrikula epea zabalik.\nSan Tomas Jaialdia 2017\nAbenduarekin bat datorkigu Gabon usaina eta Oteitzako txoko honetatik opa dizuegu guztioi alaitasunez eta zorionez Gabon hauek igarotzea!!\nGure zorionik zintzoena Gabon hauetan, eta Urte Berria osasunez etor dadila.\nAbenduak 22ko San Tomas jaiko argazkiak eta bideoa bertan dituzue ikusgai!!:\nLeer más sobre San Tomas Jaialdia 2017\nGKN DRIVELINE ZUMAIA - ENPRESA SARIA, DUAL programan egindako lanagatik\nOteitza Lizeo Politeknikoko ikasleei Lan Praktiketan eta DUAL proiektuan ematen dien babesagatik Adegi eta Confebaskek\nLeer más sobre GKN DRIVELINE ZUMAIA - ENPRESA SARIA, DUAL programan egindako lanagatik\nEkintzailetasun sensibilizazioa Kanpaina.\nAzaroaren 23an Zarauzko Urola-Kosta Mankomunitateko areto nagusian Ekintzaletzaren inguruko sensibilizazio jardunaldia ospatu da.\nGipuzkoako Foru Aldundiak babestutako Ekintzaletzaren sentsibilizazio kanpaina honek, Lanbide Heziketako ikastetxeak Urratsbat Programaren barruan egiten aritu garen sentsibilizazio plana laguntzen du.\nZarauzko CIFP Monte Albertia BHI eta Oteiza Lizeo Politeknikoko 2.mailako 70 ikaslek hartu dute parte jardunaldi honetan.\nLeer más sobre Ekintzailetasun sensibilizazioa Kanpaina.\nLeer más sobre Batxilergoko biologia eta geologia arloko irteera Flyschera\nLeer más sobre Gorputz hezkuntzan surfaz gozatzen.\nOteitza egun bikaina!\nOteitza taldeak Oteitza egun bikaina antolatu du aurtengoan ere. Egindako lan bikainarengatik parte hartzaile guztiei zorionak. Ordu bete osoan etenik gabeko ekitaldia herrira zabaltzeagatik bejondeizuela.\nHorra hor argazki batzuk.\nLeer más sobre Oteitza egun bikaina!\nNafarroako Wolkswagen-era bisita\nAurreko Irailaren 27an Robotika 2 eta Mekatronika 2 ko hainbat ikasle eta bi irakasle Nafarroako Wolkswagen lantegian izan ziren. Ikusgarria da bertan egiten duten lana, egunean 1400 ibilgailu egiteko. Polo modelo berria egiten hasi berriak dira eta benetan itzela da lantegia guztiz gora nola berritzen duten ikustea modelo berri bat egiten hasten diren bakoitzean. Mila esker hemendik Wolkswagen-en arrera bikaina egin ziguten langileei.\nLeer más sobre Nafarroako Wolkswagen-era bisita\nOTEITZAREN APUSTUA IKASKUNTZA METODOLOGIKO BERRIEN ALDE\nLanbide Heziketan badira hainbat urte, ikaskuntza metodologi berriak txertatu genitugula.\nLeer más sobre OTEITZAREN APUSTUA IKASKUNTZA METODOLOGIKO BERRIEN ALDE\nESPEZIALIZAZIOKO IKASLEEK ZIURTAGIRIA JASO DUTE\nOteitza Lizeo Politeknikoko "Abiadura Azkarreko eta Etekin Handiko Material Berezien Mekanizatu Aurreratua" Espezializazioko ikasleek Ekainaren 22an Ziurtagiria jaso zuten Bilbon, Kristina Uriarte Hezkuntza Sailburuaren eskutik eta Jorge Arevalo Lanbide Heziketako Sailburuordearen eskutik.\nLeer más sobre ESPEZIALIZAZIOKO IKASLEEK ZIURTAGIRIA JASO DUTE


Udalak 84 eskaera erregistratu ditu ostalaritzako aparteko laguntzetarako eta dagoeneko 87.000 € ordaindu dira — Amorebieta-Etxanoko Udala\nUdalak 84 eskaera erregistratu ditu ostalaritzako aparteko laguntzetarako eta dagoeneko 87.000 € ordaindu dira\nDiru-laguntza hauek, 200.000 € artekoak izateko aurreikusi ziren eta COVID-19ren krisiak tokiko ostalaritzan eta enpresa osagarrietan izan dituen ondorioak arintzea izan dute helburu. Ostalaritzak bizi duen egoera zailaz jabetuta, Amorebieta-Etxanoko Udalak bere elkartasuna adierazi nahi izan dio herriaren idiosinkrasiaren parte den eta herria bizirik mantentzen duen sektore honi.\nAmorebieta-Etxano, 2020ko abenduaren 23an, azteazkena. Amorebieta-Etxanoko Udalak 84 eskaera erregistratu ditu ostalaritzarentzako eta ostalaritzaren sektorerako osagarriak diren enpresentzako aparteko laguntzak jasotzeko eta dagoeneko, 87.000 € ordaindu ditu. Zuzeneko laguntza horiek, 200.000 € artekoak izateko aurreikusi ziren eta COVID-19ak tabernetako, jatetxeetako eta sektore osagarrietako ostalaritza-jardueran eragin dituen neurri murriztaileek eragin dituzten ondorioak arintzeko dira bereziki.\nUdalak emandako diru-laguntza nagusia ostalaritza-establezimendu eta/edo sektoreari produktuak eta zerbitzuak ematen dizkioten enpresa osagarri bakoitzari eman beharreko zuzeneko laguntza izan da. Enpresa onuradunek 1.000 € eskuratu ahal izango dituzte bat eta hiru langile artean badituzte eta 1.500 € hiru langile baino gehiago badituzte.\nOstalaritzak bizi duen egoera zailaz jabetuta, Amorebieta-Etxanoko Udalak bere elkartasuna adierazi nahi izan dio herriaren idiosinkrasiaren parte den eta herria bizirik mantentzen duen sektore honi. Horregatik, Udalak jarduerari eta enpleguari eusten laguntzeko eta zuzeneko galera ekonomikoaren egoera arintzeko eskeini ditu.\nDiru-laguntza hauek, 200.000 € artekoak izateko aurreikusi ziren eta COVID-19ren krisiak tokiko ostalaritzan eta enpresa osagarrietan izan dituen ondorioak arintzea izan dute helburu.


Proposamenen inguruko informazioa - durango-udala.net\nProposamenen inguruko informazioa\nBozketa-fasera pasatzeko aldatu diren proposamenak eta bozketa-fasera pasako ez diren proposamenak\nDurangoko Udaleko arloak aurrekontu parte-hartzaileen prozesua erregulatzen duten arauetan oinarritu dira proposamenen bideragarritasunaz erabakitzeko orduan. Kasu batzuetan aurkeztutako proposamenaren alternatibak planteatu behar izan dituzte, bideragarritasun-irizpideak direla eta.\nArauak webgune honetan bertan daude argitaratuta eta, oro har, Udaleko teknikariek honako hau aztertu dute proposamena baliozkotzat jotzeko edo ez:\nUdalaren eskumena da? Proposamenak Udalaren eskumena izan behar du. Udalak jarduera batzuk egin ditzake, baina beste batzuk, ostera, beste administrazio batzuen mende daude.\nLegezkoa da? Aztertu da proposamena aurrera eramatea eragozten duen arautegirik dagoen edo guztion onuraren aurka doan, edota eduki iraingarririk edo diskriminatzailerik duen.\nGarrantzizkoa eta interes orokorrekoa da? Proposamenak herri osoaren, auzo baten edo kolektibo handi baten onerako izan behar du, norbanakoen interesen aldekoa beharrean.\nBideragarria da? Proposamena teknikoki bideragarria den aztertu da, baita gauzatzeko eragozpenik egon daitekeen ere.\nZenbat balio du? Proposamenaren kostua kalkulatzen saiatu gara, eta 100.000 eurotik gorako kostua duten proposamen guztiak baztertu dira. Proposamenak azken bozketara igaro ez badira ere, gobernu taldeak durangarren nahi eta interesak ezagutu ditu, eta horrek lagundu egingo digu gura dugun Durangorantz lan egiten.\nProposamen jakin bati buruzko txosten teknikoren bat kontsultatu nahi duenak partehartu@durango.eus, helbidera mezu bat bidaliz egin ahal izango du, eskatu nahi duen txostenaren zenbakia adieraziz.\nAldatu diren proposamenak, bozketa-fasera igaro ahal izateko\nDurangoko estoldetan iragazkiak jarri (metalezko sareak)\nProposamen hori ez da ekonomikoki bideragarria, planteatuta dagoen moduan, muga gisa ezarritako 100.000 euroak gainditzen dituelako.\nBeraz, bozkatzeko aukera gisa honako hau planteatu da:\n404- Estolderia-sisteman bi kutxatila jartzea, hondakinak eusteko lana egiteko.\nTxosten teknikoa: 404\nDurangoko bidegorriak egokitu eta luzatu\nBi proposamen horiek ez dira ekonomikoki bideragarriak, adierazita dauden moduan, 100.000 euroak gainditzen dituztelako. Beraz, onar daitekeena da proposamenen horretarako 100.000 € bideratzea.\n502- Durangoko bidegorriak egokitzeko 100.000 € erabili\nTxosten teknikoak: 502 eta 951\nBidegorriak lotu (tarte jakinetako proposamenak)\nDurangon eguzki-komunitatea sortu\nAurkeztutako proposameneko hainbat gai gauzatzen ari dira dagoeneko, eta, beraz, bozketa-fasera pasako da momentura arte egin ez dena.\n604- Durangoko Eguzki Komunitatea: eguzki energiako nodoak zein puntutan instala daitezkeen aztertu.\nTxosten teknikoa: 604\nOso proposamen antzekoak dira, ñabardura txikiekin, eta, beraz, horien analisi teknikoa ere oso antzekoa da.\nAukerak askotarikoak dira, eta proiektu bat egingo da. Proiektu hori 2020ko aurrekontuarekin garatu behar da, gune hori nolakoa izango den zehazteko. Baina 100.000 euroko partida bat onar liteke, ekimen publikoko lehen gune bat egokitzeko.\n830- Baratze ludikoak jartzeko eremu bat egokitu.\nTxosten teknikoak: 830 eta 946\nPropuestas que NO pasan a la fase de votación\nAntso Estegiz eta Matuteko plaza urbanizatu eta berriztu.\nEz da bideragarria ekonomikoki, onar daitezkeen proposamenen gehieneko aurrekontu gisa ezarritako 100.000 euroak gainditzen baititu.\nTxosten teknikoa: 303\nGizarte-laguntzak eman, koronabirusaren ondorioz.\nEz da bideragarria; izan ere, aurrekontu parte-hartzaileen arauetan zehazten den bezala (8. atalean), ezingo da familia, irabazi-asmorik gabeko erakunde, fundazio eta enpresa pribatuentzako diru-laguntzarik eskatu.\n50 urtetik gorako pertsonentzako enplegua sustatu.\nProposamen hori ez da udalaren eskumenekoa, baina udalak mankomunitatearekin eta beste administrazio batzuekin lan egiten ari da ildo horretan.\nHaur-parkeren bat estali.\nTxosten teknikoa: 407\nLudoteka bat ireki.\nTxosten teknikoa: 609\nFJ Zumarraga kalearen zati bat oinezkoentzat jarri.\nTxosten teknikoa: 702\nTxakurrekin bizikidetza errazteko neurriak hartu.\n2020ko ekitaldian, proposamen honen ildoan lan egiten duten hainbat ekintza eta jarduera programatu dira.\nTxosten teknikoa: 703\n840- -Reparar el pavimento de Landakogunea (zona contigua al Parque)\nNo es viable económicamente, ya que supera los 100.000 euros preestablecidos como presupuesto máximo de las propuestas que pueden aprobarse.\nInforme técnico 840\nFutbol-7 zelai bat egin\nTxosten teknikoa: 845\nTrenbide zaharrak egokitu.\nLurzoru horien jabetza, gaur egun, Eusko Jaurlaritzarena da, beraz, ez da udalaren eskumena.\nTxosten teknikoa: 852\nKultur etxe bat ireki\nTxosten teknikoa: 853\nHerrian zehar gerriko berdea egin.\nTxosten teknikoa: 913\nTxosten teknikoa: 914\nAndra Mariko arkupea: argiztapen global berria, itoginak erretenekin konpondu\nEz da teknikoki desiragarria Andra Mariko arkupean esku-hartze partziala egitea, ez bailitzateke aukerarik egongo elizpea birgaitzeko eta haren balio osoa nabarmentzeko diru-laguntza eskuratzeko.\nTxosten teknikoa: 932\nSan Faustoko pilotalekua ireki.\nUdala berritze-lanak egiten ari da frontoian, etorkizun hurbilean instalazioak berriro irekitzeko asmoz.\nTxosten teknikoa: 955\nBOZKETA-FASERA PASATZEKO ALDATU DIREN PROPOSAMENAK ETA BOZKETA-FASERA PASAKO EZ DIREN PROPOSAMENAK (pdf 512,1 kB)


Altzako puntu kritikoen inguruko bilera egingo dute : Irutxuloko Hitza\nDonostiako Udalak bilera bat antolatu du Altzako bizilagunekin, abenduaren 10ean, San Luis Gonzaga plazako Herrera Kirol Elkartearen lokalean, 18:00etan. Puntu kritikoen maparekin loturiko bi gai jorratuko dituzte bilera horretan.\nAlde batetik, San Luis Gonzaga plazan egin behar diren lanen proposamena aurkeztuko dute udal teknikariek, proiektu hori herri partaidetzazko aurrekontuetan baitago. Lan horien egutegiaren zehaztapenean sakonduko dute, eta eskaileren eremuan egiteko horma-irudi desberdinak aurkeztuko dituzte, baten bat aukeratzeko helburuarekin.\nBestetik, auzoan ebaluatzen ari diren puntu kritikoen inguruan arituko dira, gaur egungo egoeraren inguruan sakonduz eta hobekuntzak egiteko proposamenen inguruan hitz eginez.


Sareaneuskaraz - Jardunaldiak\nSarean Euskaraz jardunaldiak azaroaren 6an eta 7an\nIruñeko Baluarte Informazio eta Komunikazio Teknologia berrien gune garrantzitsu bihurtuko da azaroaren 6an eta 7an, eta bertan sarean euskaraz gozatzeko aukera bikaina izanen duzue. Ez galdu aukera!\nNafarroako Gobernuak, Euskarabidea-Euskararen Nafar Institutuaren bidez antolaturiko jardunaldiak dira. Egitasmo honekin, IKTen alorrean, eta oro har kultura digitalean, euskararen erabilera sustatu nahi da. Zehazki, hauek lortu nahi dira:\n• Euskarazko kultura digitala suspertu.\n• Egungo euskarazko softwarea ezagutarazi.• Euskarazko softwarearen erabilera sustatu.\n• Softwarea euskaratzea bultzatu.• Euskarazko IKTen sektoreari ikusgarritasuna eta balioa eman.\n• Erreferentziazko gune bat sortu herritarrentzat.• Ordenagailuetan zein mugikorretan euskarazko sistema eragile eta softwarea instalatu eta erabiltzeko ohitura sortu eta indartu.\nGazteak IKTak asko erabiltzen dituztenez, protagonismo handia emanen zaie beraiei, eta, horregatik, azaroaren 6ko eta 7ko jardunaldietako goizetako saioak DBHko 4. mailako eta batxilergoko 1. mailako ikasleentzat izanen dira.\nGoizeko saioetan, ikasleek Wikipediako artikuluak igoko dituzte sarera, beraiek prestatuak; izan ere, aldez aurretik, entziklopedia digital ezaguna editatzen ikasteko prestakuntza jasoko dute. Era berean, bestelako esperientzia ugariz ere gozatzeko aukera izanen dute.\nArratsaldeetako saioak, ordea, edozein herritarrentzat irekiak izanen dira, nafar guztiek izan dezaten egitarau oparoaz gozatzeko aukera. Hitzaldietarako, aldibereko itzulpen zerbitzua izanen da.\nEgitarau osoa urrian emanen da ezagutzera.


Fabio Javier Echarri (argazkia EuskalKultura.com)\nResistencia, Argentina. Garrantzi handiko momentua biziko du doaike Fabio Echarrik datorren astean, azaroaren 23an. Izan ere, eta prentsa-komunikatu bidez zabaldu denez, historialaria Chacoko Ikerkuntza Historikoko Biltzarreko kide izendatuko dute Biltzarreko arduradunek, Probintziako Kultur Institutuaren babesarekin. “Echarriren ibilbide akademiko eta profesionala, eskualdeari buruzko bere ikerlanak eta daraman irakasle lana izan dira izendatzeko arrazoi nagusiak”, azaldu dute Biltzarretik.\nFabio Echarri Universidad Nacional del Nordeste-ko (UNNE) irakasle eta lizentziatua da eta Kultur eta Komunikazio kudeaketan ere badu diplomatura, FLACSOk, Hego Amerikako Gizarte Zientzia Fakultateak emandakoa. Horrez gain, Resistenciako euskal etxeko egungo lehendakariak euskal gaietan ere sakondu izan du Eusko Ikaskuntzan eta Euskal Herriko Unibertsitatean.\nLanbideari dagokionez, historia irakasle aritu da UNNE unibertsitatean, antolatzaile eta zuzendari Hedabideen Museoan eta koordinatzaile 'Chacoko Gizonaren Museoa'n. Gaur egun, berriz, Hezkuntza eta Kultur aholkularia da Chacoko Diputatuen Ganbaran.\nEuskal gaiak ere\nLetren mundua ez da ezezaguna irakasle chacotarrarentzat. Bere argitalpenen artean, honako hauek leudeke: ‘Osasu Publikoa Chacon, 1878-1930’ (1998); ‘Napalpi: egia historikoa’ (1998); ‘Chacoko kazetariak. Bizitzaren kronikak’ (2003); ‘Seberiano, euskaldun unibertsala’ (2004); ‘Emakumeak Chacoko hedabideetan eta kulturan’ (2009); eta ‘Eusebio Zamacola Abrisqueta: basauritar bat Argentinako Chacon’ (2010), bakar batzuk aipatzearren. Azken lan honekin Andres de Irujo Saria jaso zuen 2010ean.\nChacoko Ikerkuntza Historikoko Biltzarreko kide berriaren aurkezpena Silvia Castelan de Fracchia irakasleak egingo du eta aurkezpenaren baitan ‘El vasco’ Zamacola gaiaz mintzatuko da. Izendatze ekitaldia azaroaren 23an, iluntzeko 8etan, Resistenciako Artxibo Historikoko ‘Dr. Eduardo Fracchia’ aretoan izango da.\n"Zamacola, euskal bidelapur bat Chacon" eleberriari buruz elkarrizketa egin dio Garak Fabio Echarriri\nOhorezko diploma eman diote bere kultur ibilbideagatik Fabio Echarri Chacoko EEko lehendakariari\nHiru Erreka EEak gaur arratsaldean banatuko ditu bere literatur sariak: Nora Gimenez eta Fabio Echarri garaile


Datorren asteazkenean, ekainak 24an, bigarren erakusketa jarriko da abian — Begira - Ulma aktualitatea\nDatorren asteazkenean, ekainak 24an, bigarren erakusketa jarriko da abian\nNatxo Santosen argazki erakusketa bukatu ostean, Oñati Oroitzapenean izeneko bigarren erakusketa ikusi ahal izango da. 4 astetan zehar, Oñatiko antzinako 20 argazki ikusi ahal izango dira. Erakusketa hau ikusteko lekua lehengoaren berbera izango da: ULMA Taldeko Zerbitzu Zentraletako harrera lekua, Garagaltza 51n.\nData: ekainaren 24tik irailaren 14ra.\nBisita ordutegia, astelehenetik ostiralera: 8:30-12:30 eta 14:00-17:30\nAsko dira erakusketan ikusi ahal izango ditugun argazkiak. Oñatik antzina zuen itxura ikusteaz gain, orduko ohiturak ere ikusi ahal izango ditugu: jaiak nola ospatzen ziren, erabiltzen ziren arropak, auto dotoreak, umeak korrika…\nEta gogoratu: ULMA Taldeak bazkideak eta langileak erakusketetan parte hartzera animatzen ditu. Hurrengo erakusketa zurea izatea nahi baduzu, jar zaitez gurekin harremanetan.\nAisialdian margotzea gustatzen zaizu?\nEskulturarik egiten duzu?\nEman orain zure izena!\n(Hurbildu Zerbitzu Zentraletara, idatzi emaila atatiegi@ulma.com helbidera edo jarri harremanetan Ainhoa Tatiegirekin 943 25 0300 telefonora deituz)


Lekeitioko Udala - Lekeitioko Udako Arte Erakusketan izena emateko epea zabalik\nLekeitioko Udako Arte Erakusketan izena emateko epea zabalik\nLekeitioko Udako Arte Erakusketan izena emateko epea zabalik dago jada eta martxoaren 30ean bukatuko da. Udako Arte Erakusketak alor ezberdinetako artistengana heldu nahi du, arte aniztasunaren isla izan dadin.\nErakusketan parte hartu nahi dutenak Lekeitioko Kultur Etxera hurbil daitezke izena ematera edota kulturetxea@lekeitio.eus helbidera idatzi.\nIzena ematean, artistak bere lanen argazki eta dokumentazioa (biografia eta erakusketaren azalpenak) aurkeztu beharko ditu. Ondoren, Udaleko Kultur sailak ebaluatuko ditu aurkeztutako lanak.\nApirilaren erdialdera onartu eta baztertuen zerrenda aurkeztuko da eta ondoren zozketa baten bitartez hautatuko dira behin betiko partehartzaileak. Lehentasuna izango dute Lekeitioko eta eskualdeko artistek.\nArtista bakoitzaren erakusketaren iraunaldia aurkeztutako artista kopuruaren arabera izango da. Astebeteko erakusketak izango dira printzipioz baina 2 astetara luza daitezke aurkeztu den partaide kopurua ez bada handiegia. Aurten ere, hainbat arte diziplinetaz gozatzeko aukera izango dugu herrian.


LIFE+ Ordunte Iraunkorra proiektua amaitu da - HAZI. Landa, Itsasertz eta Elikagaien Sustapenta. Desarrollo Rural, Litoral y Alimentario\nHasiera | Berriak | LIFE+ Ordunte Iraunkorra proiektua amaitu da\nLIFE+ Ordunte Iraunkorra proiektua amaitu da\nHazi Fundazioak LIFE+ Ordunte Iraunkorra proiektuan parte hartu du bazkide moduan, eta dagoeneko bere garapena burutu du, aurrez ezarritako helburuak beteta. Proiektuaren garapenak Kontserbazio Bereziko Eremu (KBE) horren egoera naturala hobetu du, eta mendi horiek ongi kontserbaturiko ingurune baten berezko ondasunak eta zerbitzuak eskaintzen jarraitzea bermatzen du.\nLIFE+ honek 25 milioi euroren aurrekontua izan du, Bizkaiko Foru Aldundiak eta Europar Batasunak finantzatuta, eta bost urteren buruan amaitu da, jardunaldi batzuen bitartez, zeinetan exekuzioan zehar lortutako esperientziak eta ezagutzak partekatu diren. Zehazki, LIFE+ Ordunte Iraunkorraren bitartez izandako lorpenak hauek dira:\nZalamako zohikaztegiko erosio prozesua gelditu da\nZohikaztegi hori da Ordunteko enklaberik garrantzitsuena, Euskal Autonomia Erkidegoan eta ez baitago mota horretako besterik, Iberiar Penintsulako ekialdeen dagoena izanik. Mendetan zehar jasandako inpaktuak, hala nola abeltzaintzaren presioa, suteak eta ibilgailuen joan-etorriak zohikatzaren zati handi bat galtzea eragin zuten, erosioagatik. LIFE+ Ordunte Iraunkorraren bitartez, hainbat hesi instalatu dira abereak aldentzeko, 7.000 metro koadro ezponda estali dira geotestilarekin, zohikatzaren galera frenatzeko, eta zohikaztegiko bertako espezieak landatu dira, hala nola Eriophorum vaginatum (desagertzeko arrisku moduan katalogatuta). Gainera, Bizkaiko Foru Aldundiak eta Nottingham Trenteko Unibertsitateak (NTU) lankidetza hitzarmena sinatu dute, teknologia berrien bitartez, informazio baliotsua lortzeko, Zalamako zohikaztegiaren kontserbazioan aplikatzeko.\nSaldueroko padura eta habitat hidroturbosoetako abereen presioa murriztu da\nProiektuaren esparruan, Larreak kudeatzeko Plana eta Saldueroko ingurunearen plana idatzi da, bertako habitaten degradazioa galarazteko, bertan behi eta zaldi ganadua ibili ohi baita. Xede horrekin, abereak kudeatzeko hainbat neurri gauzatu dira, hala nola uraskak sortzea, gatz eta hazka puntuak jartzea eta belar sastrakak kentzea, eta horrek lagundu egin du abereen presioa beste ingurune indartsuago batzuetara aldatzea eta, aldi berean, abeltzaintzako jardueren baldintzak hobetu dira.\n250 hektarea baso seminatural baino gehiago lehengoratu dira\n180 hektarea radiata pinu eta 33 hektarea eukalipto ordeztu dira bertako arbolekin (pagoa, eta, bigarren mailan batean, haritza, urkia, otsalizarra...). Proiektuaren hasieratik Karrantza Haraneko Udalaren konpromisoa izan dugu, errestaurazioa egiteko unaden jabea den heinean. Halaber, 51 hektarea amezti eta 10 hektarea haltzadiren egitura hobetu da. Trichomanes speciosum eta Woodwardia radicans garo populazio erreliktoak ere lokalizatu dira, kalteak galarazteko.\nOrdunteri buruzko ingurumen interpretazioa eta truke tekniko zientifikoak erraztu dira\nLIFE+ Ordunte Iraunkorraren barruan, dibulgazio ekintzak egin dira Ordunte KBEko balio naturalak ezagutarazteko inplikaturiko eragile eta sektore sozialei, proiektuaren zabalkundea egiteko eta emaitzak jakinarazteko. Horretarako, liburuxkak argitaratu dira, proiektuaren webgunea eginda eta Ordunteri buruzko dibulgazio bideo bat egin da, merchandising materialak, artikuluak eta dibulgazio kanpainak argazki erakusketekin, txango-txapelketak eta hitzaldiak. Halaber, Ordunte zeharkatzen duen 30 kilometroko bidexka bat egokitu eta seinaleztatu da, eta unitate didaktiko digital eta interaktibo bat diseinatu da lehen hezkuntzako ikasleentzat, gazteenen artean kontserbazioaren aldeko jarrerak sustatzeko. Azkenik, aditu sareak sortu dira, teknikarien eta zientzialarien artean trukeak egiteko, eta horren emaitza izan da, besteak beste, Zalamako zohikaztegiari eskainitako argitalpen monografiko tekniko bat egitea.


Alpinista - Noticias de Gipuzkoa\nrikardo arregi 26.05.2021 | 01:08\nAlpinista Gasteizera iritsi da azkenik. Beste alpinista asko ere iritsi dira auskalo nora Nepal zorigabea atzean utzirik. Azkenik. Alpinistek asko sufritu dute Nepal dohakabe horretan. Alpinistak lasai asko zeuden Nepalen euren gauzak egiten: mendietatik ibili eta filmak egin, batez ere; tira, egia da alpinista askok mistizismoaren bideak ere jorratzen dituztela (oxigeno faltagatik agian). Pandemiak dena izorratu du.\nGasteizera azkenik iritsi den alpinistak esan digu gaitz guztien errua Nepalgo Gobernuak duela, handik ibiltzeko baimenak eman zituela asko pentsatu gabe, eta alpinista gaixoek, asko pentsatu gabe ere, baimenak onartu zituztela munduan gertatzen ari dena ahaztuta. Baina, alpinistak kontsultatu gabe, pandemiak Nepal zoritxarrekoa aukeratu zuen hedatzeko, eta bertako agintariek, munduko edozein agintarik azken urtean egin bezala, herrialdea itxi zuten. Alpinisten artean alpinistenak berehala erabili zituen ospea eta pribilegioak Nepaletik ezin atera zegoela mundu osoari jakinarazteko; hedabide guztiak, euskaldunak zein erdaldunak, ezkerrekoak eta eskuinekoak, aritu zaizkigu alpinista gaixoaren gorabeherak aletzen, Katmanduko dendak eta jatetxeak (jatetxeak!) itxita dituztela eta abar. Alpinisten kexek oihartzuna izan dute azkar eta enbaxadak edo Atzerri ministerioak edo dena delakoak (espainiarrak, noski) hegazkina jarri die alpinistei. Alpinista gasteiztarrak hegazkin txartela garesti ordaindu duela behin eta berriro errepikatu digu (agian ez dago ohituta hegazkin txartelak ordain-tzen). Mundu osoan jendea itxita egon da, ezin herrialdetik atera eta harrapatuta, baina pribilegiatuek (infantak, alpinistak...) beti aurkitzen dute modua ataka guztietatik ateratzeko.\nJakina, zutabe hau guztia unpopular opinion da, inork, edo ia inork, onartzen ez duen iritzia, hiztegiaren arabera: zer egingo diot, gurean jende gehienak maite ditu alpinistak. Nik Gasteizko udal jainkoei eskertzen diet egunero alpinistarik alpinistenaren izena duen kalean ez bizitzea, gutxienez.\nOstegunean 'Otra ronda' pelikula emango dute.


Krisialdi sanitarioak artisten sektorean izan dituen ondorioez | Nontzeberri\nHasiera/ARTEA/Krisialdi sanitarioak artisten sektorean izan dituen ondorioez\nKrisialdi sanitarioak artisten sektorean izan dituen ondorioez\nEsku-hartze artistiko berezia da Bilbon bidean jarri den Soplo-arnasketa saiakerak erakusketa, covid-19aren ondorioen inguruan eratu dena. Bilboko lau gunetan egongo dira kokatuta esku-hartzeak: Zabalguneko Eraikinean, Euskal Museoan, Mariaren Bihotzeko Plazako Aztarnategian eta Abandoko udaltegian, eta apirilaren 7ra arte ikusi ahalko dira.\nBilboko Udalak antolatuta Bilbao Arte Fundazioarekin elkarlanean, krisi sanitarioak artisten sektorean izan dituen ondorioei erantzuteko xedez, tokiko kultur eragileei emandako babesaren emaitza da erakusketa. Erakusketa osatzeko 128 proiektu bildu dira, eta horietarik, 25 artistaren proposamenak erakusten dira. Erakusketan, “pandemiak eragin dituen ondorioei heltzen zaie, gizartean, ekonomian, politikan nahiz artean eragin dituen ondorioei, betiere bazterrera utziz hitzez hitzezko hurbilkerak, eta erantzun plastiko eta formal zailagoen alde eginez”.\n2020ko ekainean Bilboko Udalak argitara eman zuen Ekaitzaren ostean izeneko deialdiaren azken emaitza da erakusketa. Udalak, deialdi horren bidez, “Covid 19aren krisiak artisten sektorean eragindako ondorioak bigundu nahi izan zituen, eta arte garaikidearen sorkuntzaren tokiko sektorea sustatu”.\nJatorrizko deialdiarekin batera bigarren deialdi bat egin zen, testu kritikoetarako, Isiluneen artean izenekoa, eta biak ala biak 2020ko ekainean eman ziren argitara Bilboko Udalaren finantza-laguntzari esker, guztira 100.000 euro bideratu baitzituen ekimen horretarako.\nGuneak eta artistak kokatzeko, begiratu hemen.


Gibela jatea bihar Lizartzan, inauterien atarian | El Diario Vasco\nTolosa GoierriGibela jatea bihar Lizartzan, inauterien atarian\nGibela jatea bihar Lizartzan, inauterien atarian\nHerriko musikariek alaituko dute inauterietako kalejira. / YARZA\nAsteburu honetan, '25 inauteri, irudiz irudi' argazki erakusketa zabalduko dute\nYARZA LIZARTZA. Viernes, 26 enero 2018, 08:08\nAte joka dira aurtengo inauteriak Lizartza aldean. Ohitura jarraituz, bihar eguerdiko 12:00etan, inauteriei hasiera emango diete gibela dastatuz, udal ordezkariak eta txekorra plazan dituztela. Ondoren, antzerkia izango da herritarrene skutik eta Otsolar dantza taldearen emanaldia.\nIgande honetan berriz, eguerdiko 12:00etan, '25 inauteri, irudiz irudi' argazki erakusketaren aurkezpena eta mokadutxoa udaletxean.\nEgitaru zabala 2, 3 eta 4an\nOtsailak 2an, ostirala, aurtengo inauteriei hasiera emateko arratsaldeko 14:15ean, eskolak antolatutako mozorro festa, eta ondoren, kalejira izango dira herrian barna.\nOtsailak 3an, larunbata, goizeko 07:00etan herriko plazan elkartu eta kalejira Uetako zubitik dantzari, txantxo eta txistulariekin. Ohi bezala, diana abestuz hasiko dituzte aurtengo inauteriak. 07:30. Puska biltzea, dantzari eta txantxoak elkarrekin, ospeletik. 10:00. Etxe-Zahar baserrian geldialdia, gosaltzeko. Eguerdiko 12:00etan, mozorro, gurdi eta txarangen irteera Joxe Mariko aparkalekutik. Arratsaldeko 13:30ean, Inauteri partaide guztiek kalejira egingo dute Arrateko zubitik irtenda. Ondoren, elkarrekin bazkalduko dute, herriko frontoian.\nArratsaldeko 18:00etan, gurdi eta mozorroak Joxe Mariko aparkalekuan bilduko dira eta kalejiran jaitsiko dira plazara, bertan sagardotegi ezberdinetako sagardoak eta Lizartzako talogileak egindako taloak dastatzeko aukera izango da.\nOtsailak 4an, igandea, goizeko 11:00etan, Meza nagusia, eta ondoren, hamaiketakoa, plazan. Ondoren, eguerdiko 12:00etan, dantzariak kalean ibiliko dira puska biltzen, gurdi, mozorro eta gainerakoekin batera. Ondoren, Lizartzako inauteri dantzak egingo dituzte, plazan.\nArratsaldeko 14:00etan, Inauteri bazkaria herriko pilotalekuan, txarangaz alaiturik. Ondoren, zozketak eta Kalakan & Luis Peixoto emanaldi berezia. Iluntzeko 19:30ean, herriko plazan Ijitoa errez bukatuko dituzte inauteriak.\nBazkariko txartelak salgai\nLarunbatean gibel dastatzearekin hasiko dira Lizartzako Inauteriak eta herrian dena prest dago ospakizunekin hasteko. Urtero bezala, datorren igandean, otsailaren 4ean, Inauteri bazkaria egingo dute frontoian. Bazkarirako txartelak jada salgai daude datorren ostegunera arte. Helduentzako prezioa 20 eurokoa izango da eta hamalau urtera arteko haurrena 12 euro.\nBestalde, urtero bezala 17 urtetik beherakoentzako mozorrotuentzako sariak, baserriko oilaskoak, banatuko dira. Horretarako, herriko tabernetan dauden zerrendatan izena eman beharko da. Inauteri ondoren izaten den afarira joan nahi duten helduek ere leku berean eman beharko dute izena. Azken eguna otsailaren 1a izango da.\nIhoteak hemen direla iragartzeko danborrak astinduko dituzte Leitzan Intxurreko bikoteen arteko partidak ikusgai gaur Elorrin pilotalekuan


Iraurgi-Bizkargi Abesbatzen Kontzertua\nHemen zaude: Home / Orokorra / Iraurgi-Bizkargi Abesbatzen Kontzertua\nBizkargi musika eta dantza eskolak, Udalaren babesarekin antolatzen duen Taldez-talde egitasmoaren XIII. edizioa, martxoaren 4an jarriko du martxan. Aurtengo ekimenaren baitan hiru emanaldi eskainiko dira datozen hiru igandetan, hain zuzen ere. Saio guztiak Kontzejupean izango dira eta eguerdiko 13:00ean.\nLehenengo emanaldian, martxoaren 4an, ahotsa izango da protagonista. Iraurgi eta Bizkargi abesbatzak bakarka eta elkarlaneko abestiak eskeiniko dizkigute, Maje Larrañaga eta Iñaki Maidaganen zuzendaritzapean.\nEgitaraua, gehien bat pop-rock musika doinuekin osaturik egongo da: Ken Zazpiren, “Ilargia”, John Lenon-en “Imagine”, U2-en “With Or Without you”, Village People-n “Y.M.C.A.”, Hertzainak-en “Aitormena”, ColdPlay-ren “Viva la vida” …\nBi abesbatzek, elkarlanean prestatutako abestiekin amaiera emango die kontzertuari.


Martxan da Beldur Barik lehiaketaren 12. aldia | Gizartea | Berria\nMartxan da Beldur Barik lehiaketaren 12. aldia\nKai Nakai abeslariak 'Nahikoa dela' kantua estreinatu du zuzenean, eta Uxue Bereziartua ilustratzaileak panel batean marraztu du programaren aurtengo irudia. Bihar zabalduko da lanak aurkezteko epea.\n2021eko irailak 9 16:35\nGaur aurkeztu dute Beldur Barik ikus-entzunezko lehiaketaren 12. aldia, Gasteizko Jimmy Jazz aretoan. Kai Nakai abeslariak aldi honetarako sortutako Nahikoa dela kantua estreinatu du zuzenean, eta Uxue Bereziartua ilustratzaileak panel batean marraztu du Beldur Barik-en aurtengo irudia. Bien artean azaldu dituzte lehiaketaren nondik norakoak.\nEmakundek antolatzen du Beldur Barik programa, Arabako, Bizkaiko eta Gipuzkoako instituzioekin elkarlanean. Programaren helburua da gazteen artean indarkeria matxista prebenitzea, haiekin hausnarketa eta eztabaida prozesuak sustatuz.\n12 eta 26 urte bitarteko gazteei zuzenduta dago lehiaketa, eta lanak aurkezteko epea irailaren 10etik azaroaren 5era bitartean egongo da zabalik. Ikus-entzunezkoek kultura matxista eta indarkeria sexistaren formak eraldatzeko konpromiso pertsonal eta kolektiboa islatu behar dute, eta lan sarituak azaroaren 26an ezagutaraziko dira, Agurainen (Araba).